title: Latvian juutalaiset

text: 1890-luvulla alkoi juutalaisten muutto Palestiinaan sionismiin kohdistuneen mielenkiinnon kasvaessa. Sionismin suosion kasvun ohella kasvoi myös vallankumouksellisten liikkeiden suosio. Esimerkiksi Riikaan ja Daugavpilsiin perustettiin juutalaisten sosialidemokraattinen unioni. Vuonna 1905 sosialidemokraattinen puolue osallistui yleislakkoon ja mielenosoitukseen, jossa kuoli 73 mielenosoittajaa. 1900-luvun alussa juutalaisten määrä kasvoi entisestään Riian teollistumisen myötä. Vuonna 1914 Latviassa oli jo 190 000 juutalaista. Ensimmäisen maailmansodan puhjetessa monet tehtaat evakoitiin ja juutalaiset siirtyivät niiden mukana. Lisäksi vuonna 1915 pakkosiirrettiin noin 50 000 juutalaista Zemgalesta ja Kuurinmaalta Ukrainaan.


title: Latvian juutalaiset

text: Latvian itsenäistyttyä juutalaiset saivat samat oikeudet kuin muutkin latvialaiset. Monet Latgalen juutalaiset muuttivat Riikaan töihin kaupan ja teollisuuden aloille. Valtionhallinnossa heitä oli suhteellisen vähän suhteessa heidän määräänsä ja huolimatta heidän korkeasta koulutustasostaan. Vuosina 1920–1927 kaikista yliopistotutkinnon suorittaneista 12,76 % oli juutalaisia. 1930-luvulla kasvoi Latvia latvialaisille -ajatuksen kannatus ja esimerkiksi juutalaisten omistamia tekstiilitehtaita kansallistettiin. Neuvostomiehitys lakkautti juutalaisten yhdistyksiä, ja heidät poistettiin päättävistä elimistä. Kesäkuussa 1940 melkoinen osa juutalaisista kyyditettiin Neuvostoliittoon.


title: Latvian juutalaiset

text: Saksa miehitti Latvian 8. heinäkuuta 1941. Sitä ennen 15 000 juutalaista oli lähtenyt heidän tieltään omatoimisesti pakoon. Holokausti alkoi kesäkuun 23.–24. välisenä yönä, jolloin kuusi juutalaista tapettiin Grobinassa. Myöhemmin saman vuoden kesällä tapettiin noin 2 000 juutalaista Jelgavassa ja muualla Zemgalessa. Latvialaisen Viktors Arājsin johtama Arājsin kommando tappoi synagogien polttamisen jälkeen tuhansia juutalaisia. Heinäkuussa 1941 tapettiin 4 000 juutalaista Biķerniekin metsässä. Lokakuussa 1941 tapettiin noin 3 500 juutalaista. Saman vuoden heinäkuussa juutalaiset määrättiin muuttamaan gettoihin. Riian Latgalen esikaupunkialueelle perustettiin 29 000 asukkaan getto. Gettoja perustettiin myös Liepajaan ja Daugavapilsiin. Vielä saman vuoden 1941 aikana tapettiin 27 800 juutalaista Rumbulan metsässä. Vuonna 1943 vielä elossa olevat juutalaiset siirrettiin Kaiserwaldin keskitysleiriin.


title: Latvian juutalaiset

text: Neuvostojoukkojen vallattua taas Latvian suuri osa sinne siirretyistä juutalaisista palasi takaisin. Neuvostoaikana ei sallittu juutalaisia kouluja ja he käyttivät yleensä venäläisiä kouluja, mistä syystä he venäläistyivät nopeasti. Vuonna 1953 monia juutalaisia lääkäreitä pidätettiin Latviassakin niin sanotun lääkärisalaliiton yhteydessä, mutta Stalinin kuoltua heidät vapautettiin. Israeliin muutto sallittiin 1960-luvulla, ja muutto sinne kasvoi 1970-luvulla. Muuttajista suuri osa oli työikäisiä, mikä vaikutti juutalaisväestön demografiseen tilanteeseen. Vuonna 1979 Latviassa asui 28 300 juutalaista, mutta vuonna 1989 enää 22 900. Juutalaiset osallistuivat aktiivisesti niin sanottuun kolmanteen kansalliseen heräämiseen.


title: Latvian juutalaiset

text: Latvian itsenäistyttyä juutalaista kulttuuria on pyritty elvyttämään. Juutalaisia toimii näkyvissä asemissa politiikassa ja muilla yhteiskunnan aloilla. Latvian yliopistossa on mahdollista opiskella juutalaista kulttuuria. Latviassa toimii nykyisin noin 20 juutalaista järjestöä, joista suurin osa on Riiassa. Riiassa julkaistaan juutalaisille suunnattua "Gersharim"-lehteä, ja siellä on matsaleipomo. Latviassa on myös entisen Neuvostoliiton ainoa juutalainen sairaala. Riiassa on kaksi juutalaista koulua, joista toisessa annetaan maallista opetusta. Latvian itsenäistyttyä uudelleen on vaadittu natsien kanssa yhteistyötä tehneiden tuomitsemista, mutta sodan ajan rikosten tutkinta on takkuillut. Arājsin kommandossa toimineita kahta miestä vastaan aloitettiin tutkinta, mutta he kuolivat ennen sen päättymistä vuonna 2001.


title: Latvian juutalaiset

text: Jiddišillä on nykyisin alle tuhat puhujaa, ja useimmat Latvian juutalaisista puhuvat venäjää. Juutalaisissa kouluissa kielen opetus painottuu hepreaan.


title: Tietoturva (yhdistys)

text: Tietoturva ry on suomalainen, vuonna 1997 perustettu tietoturva-ammattilaisille suunnattu yhdistys, joka edistää tietoturvallisuutta ja tietoturvatietoutta. Yhdistys on Tietotekniikan liiton (TTL) valtakunnallinen teemayhdistys.


title: Tietoturva (yhdistys)

text: Tietoturva ry on perustettu lokakuussa vuonna 1997 Helsingin tietojenkäsittely-yhdistyksen HETKYn tietoturvakerhon seuraajaksi. Kerhon toiminta oli käynnistynyt marraskuussa vuonna 1987, jolloin ensimmäiseksi puheenjohtajaksi valittiin Juhani Saari. Kerhon työryhmien työn seurauksena syntyi mm. Tietoturvallisuus etätyössä -kirja (toim. Helvi Salminen, Suomen ATK-kustannus, 1997 ISBN 951-762-539-1).


title: Tietoturva (yhdistys)

text: Yhdistyksellä on lokakuussa 2012 yli 800 henkilöjäsentä ja noin 50 yhteisöjäsentä. Se on siten Suomen suurin turvallisuusalan yhdistys. Yhdistys on voittoa tavoittelematon ja se toimii vapaaehtoisvoimin. Yhdistys ei toimi työmarkkinoilla.


title: Tietoturva (yhdistys)

text: Yhdistyksen sääntömääräisenä tarkoituksena on toimia jäsentensä yhdyssiteenä, tukea jäsenten pyrkimyksiä kehittää ja ylläpitää tietoturvatoiminnan ammattitaitoa sekä edistää tietoturvallisuutta ja hyvien tietoturvatapojen noudattamista kaikilla tietoturvallisuuden osa-alueilla. Yhdistyksen toimintamuotoja ovat mm. seminaarit, keskustelutilaisuudet, yritysvierailut, osallistuminen tietoturva-alan messuille ja kansainvälisten tietoturvasertifiointien edistäminen. Yhdistyksellä on myös tietoturva-alan työpaikkapörssi ja puhujapankki tietoturva-alaa hallitsevista asiantuntijoista.


title: Tietoturva (yhdistys)

text: Tietoturva ry:n yhteydessä toimivat myös vuonna 2011 toimintansa aloittanut yksityisyyden suojaan ja tietosuojaan keskittynyt osaamisyhteisö (osy) Privacy-OSY sekä vuonna 2012 käynnistynyt Hallinnollisen tietoturvan osaamisyhteisö.


title: Tietoturva (yhdistys)

text: Yhdistyksen puheenjohtajana vuonna 2014 toimii Antti Pirinen. Yhdistyksen viimieisimmät puheenjohtajat ovat olleet Juha Lappi 2011–2013, Pete Nieminen 2008–2010 ja Jari Pirhonen 2006–2007.


title: Tietoturva (yhdistys)

text: Tietoturva ry:n englanninkielinen nimi ja lyhenne on Finnish Information Security Association (FISA) ja ruotsinkielinen nimi Informationssäkerhet r.f. Suomenkielisenä lyhenteenä on käytössä TTry.


title: Tietoturva (yhdistys)

text: Tietoturva ry on (ISC)²-konsortion CISSP-kumppani (Certified Information Systems Security Professional) Suomessa ko. ammatillisen tietoturvasertifioinnin järjestämisessä ja toiminut aikaisemmin konsortion ns. ALIG-kumppanina (Affiliated Local Interest Group).


title: Tietoturva (yhdistys)

text: Lisäksi yhdistys tekee yhteistyötä tietoturvan osaamiskeskuksen SANS:in kanssa järjestäen kokeneille tietoturva-ammattilaisille suunnattuja avoimia kursseja sekä tukien kursseihin liittyviä GIAC-sertifionteja.


title: Tietoturva (yhdistys)

text: Yhdistys toimii yhteistyössä myös OWASP-hankkeen (Open Web Application Security Project) Suomen Helsinki Chapter -alajaoksen (OWASP Finland) kanssa.


title: Tietoturva (yhdistys)

text: Yhdistyksen jäsenistöstä vuonna 2007 naisia oli noin 14%.


title: Tietoturva (yhdistys)

text: Yhdistyksen esittelysivut


title: Tietoturva (yhdistys)

text: Yhdistyksen 10-vuotishistoriikki s. 9, 29, 44


title: Heavy Metal Payback

text: Heavy Metal Payback on Bushidon kuudes sooloalbumi, joka julkaistiin 10. lokakuuta 2008. Se oli parhaimmillaan listaykkönen viikon verran saksalaisen Media Control Charts listalla, jonka myötä se oli Bushdon toinen listaykkösenä ollut albumi. Lisäksi albumi oli useamman viikon verran myös Itävallan TOP 40 ja Sveitsin Hitparade listan toinen lokakuussa 2008. Varsinaiselta levyltä julkaistiin kaksi singleä Ching Ching ja Für immer jung ja Premium Edtitionista yksi Kennst du die Stars. Premium Edition (CD + DVD)


title: Jonathan Strange & herra Norrell

text: Jonathan Strange & herra Norrel () on Susanna Clarken vuonna 2005 ilmestynyt esikoisromaani.


title: Jonathan Strange & herra Norrell

text: "Jonathan Strange & herra Norrell" on saanut muun muassa seuraavat palkinnot:Lisäksi teos on ollut ehdokkaana muun muassa seuraaville palkinnoille:"Tähtivaeltaja"-lehden Toni Jerrmanin mukaan "Jonathan Strange & herra Norrell" on huomattavasti laajalla markkinoinnilla kohotettua mainettaan heikompi teos. Romaani toimii hyvin kirjoitettuna viihteenä, mutta siinä ei ole lainkaan älyllistä haastetta lukijalle.


title: Sheldon Brown

text: Sheldon Brown (14. heinäkuuta 1944 – 4. helmikuuta 2008) oli yhdysvaltalainen polkupyörämekaanikko ja tekninen auktoriteetti. Hän ylläpiti www-sivustoa, joka sisälsi tietoa polkupyörien tekniikasta ja korjaamisesta sekä polkupyöräsanaston. Hän myös ylläpiti ja kirjoitti runsaasti perheensä pyörämatkoista Ranskaan.


title: Sheldon Brown

text: Sheldon Brownilla oli sukujuuret Suomeen, koska hänen isoisoisänsä Anders Johansson Junnila (s.1843, myöhempi nimi Anders Brown) oli kotoisin Kälviältä.


title: Electro Ghetto (kappale)

text: Electro Ghetto on Bushidon ensimmäinen single Electro Ghetto albumilta ja se julkaistiin vuonna 2004. Kappaleen sanoittivat Bushido ja Ilan.


title: Myötöraja

text: Myötöraja tarkoittaa vetojännityksen suuruutta sillä hetkellä, kun jossakin aineessa tapahtuu pysyväksi jäävä muodonmuutos. Kun jännitys loppuu, aine ei sen jälkeen enää palaakaan siihen muotoon, missä se alun perin oli, koska myötörajan kohdalla se menettää kimmoisuutensa.


title: Nie wieder

text: Nie wieder on Bushidon toinen single Electro Ghetto albumilta ja se julkaistiin vuonna 2004. Kappaleen sanoittivat DJ Desue ja Bushido.


title: Nauta (täsmennyssivu)

text: Nauta voi tarkoittaa seuraavaa:


title: Hoffnung stirbt zuletzt

text: Nie wieder on Bushidon toinen single Electro Ghetto albumilta ja se julkaistiin vuonna 2005. Kappaleen sanoittivat Bushido, Cassandra Steen, Ilan ja Martin Stock. Vierailevana artistina oli Cassandra Steen.


title: Nie ein Rapper

text: Nie ein Rapper on Bushidon neljäs single ja ainoa single Carlo, Cokxxx, Nutten II albumilta ja se julkaistiin vuonna 2005. Kappale oli samplattu Arcanan kappaleesta "Innocent Child". Bushido esiintyi kappaleessa toisella taiteilijanimellään Sony Black.


title: Nos rues

text: Nos rues on Tunisianon toinen single Le Regard des Gens albumilta ja se julkaistiin vuonna 2008. Kappaleen sanoittivat Elkalife ja Tunisiano.


title: Le regard des gens (kappale)

text: Le Regard des Gens on Tunisianon kolmas single samannimiseltä albumilta ja se julkaistiin vuonna 2008. Kappaleen sanoittivat Greg K ja Tunisiano.


title: Je porte plainte

text: Je porte plainte on Tunisianon neljäs single Le Regard des Gens albumilta ja se julkaistiin vuonna 2008. Kappaleen sanoittivat Medeline ja Tunisiano.


title: Martha (vuoden 1974 elokuva)

text: Martha on Rainer Werner Fassbinderin ohjaama saksalainen televisiolle tehty elokuva, joka valmistui 1973. Elokuva perustuu Cornell Woolrichin novelliin "For the Rest of Her Life". Tekijänoikeuskiistat lykkäsivät elokuvan esittämistä kaksikymmentä vuotta.


title: Martha (vuoden 1974 elokuva)

text: Elokuva on sadomasokistisen avioliiton kuvaus, jossa nuori nainen syöksyy naimisiin vanhemman varakkaan miehen kanssa, joka osoittautuu sadistiksi. Kritiikissä todetaan komean melodraaman tarjoavan katsojalle kiehtovan hallittua teatraalisuuden, värien ja kameran käyttöä. Elokuva on visuaalisesti harkittu kokonaisuus, ja se kuvaa, kuinka kasvatusta, osin sivistystäkin, voi käyttää alistamisen keinona.


title: ORP Kaszub

text: ORP Kaszub on ollut kolmen Puolan merivoimien aluksen nimenä.


title: Keralannauruli

text: Keralannauruli ("Trochalopteron cachinnans") eli aiemmalta nimeltään madrasinnaurutimali on erittäin uhanalainen Intian eteläosassa tavattava pyrstötimaleihin kuuluva varpuslintu.


title: Keralannauruli

text: Kooltaan keralannauruli on noin 21 cm. Selästään laji on väritykseltään oliivinruskea ja pää sekä kurkku ovat väriltään mustat. Leveähköt silmäkulmajuovat ovat väriltään valkoiset. Rinta ja vatsa ovat väriltään punaruskeat tai harmahtavat. Keralannaurulin laulu on pitkä sarja voimistuvia ja nousevia nasaalisia ääniä.


title: Keralannauruli

text: Keralannaurulia tavataan Intian eteläosista Tamil Nadun, Tamil Nadu ja Karnatakan osavaltioiden vuoristoalueilta. Linnun elinympäristöä ovat kosteiden metsien aluskasvillisuus erityisesti metsäiset laaksot ja kukkuloiden rinteet. Lajia voidaan tavata myös puutarhoista sekä pensaikoista ja hyvin harvinaisena myös tee- ja eukalyptusviljelmiltä. Keralannaurulin elinympäristöt sijaitsevat 1 200–1 900 metrin korkeudella merenpinnasta.


title: Keralannauruli

text: Keralannaurulin ravintoa ovat hyönteiset, kukkien mesi, kukat, hedelmät ja marjat. Lajin pesimäkausi kestää tammikuusta heinäkuulle. Naaras munii kahdesta kolmeen munaa.


title: Keralannauruli

text: 1900-luvun alussa keralannauruli oli vielä hyvin yleinen. Nykyään kannan kooksi arvioidaan 2 500–10 000 yksilöä. Suurimmat uhat lajille ovat metsien hakkuut polttopuiksi ja tee- sekä eukalyptusplantaaseiksi. Korkealla elävänä lajina se on mahdollisesti herkkä myös ilmastonmuutokselle.


title: Canadian Hot 100

text: Canadian Hot 100 on kanadalainen singlejen suosiota mittaava lista, jonka "Billboard"-lehti julkaisee viikoittain. Ensimmäisen kerran lista julkaistiin kesäkuussa 2007.


title: Canadian Hot 100

text: Canadian Hot 100 -listaa pidetään samalla periaatteella, kuin Billboard Hot 100 -listaakin. Listasijoitukset perustuvat radiosoittoon ja myyntiin; myyntiä seurataan maanantaista sunnuntaihin ja radiosoittoa keskiviikosta tiistaihin. "Billboard" kokoaa ja julkaisee listan suurelle yleisölle torstaina. Listan viimeiseksi päiväksi merkitään seuraavan viikon lauantai.


title: Marcello Puglisi

text: Marcello Puglisi (s. 17. toukokuuta 1986 Trescore Balneario) on italialainen moottoriurheilija. Hän on kilpaillut urallaan Formula Renault-, Formula 3-, Formula 3000-, Le Mans Series-, GP2- ja International Formula Masters -sarjoissa. Puglisi ajoi GP2-urallaan kaksi kilpailua Durango-tallissa saavuttamatta pisteitä. Hän kilpaili Aasian GP2 -sarjassa Piquet Sports-tallissa ja sijoittui parhaimmillaan 9:nneksi. Puglisi voitti Italian Formula Masters -sarjan mestaruuden vuonna 2008.


title: ORP Wicher (1958)

text: ORP Wicher (runkonumerot 54 ja vuodesta 1960 alkaen 274) oli Puolan laivaston Neuvostoliitosta 1958 ostettu Smielyj-luokan hävittäjä "Skoryy" () (projekti 30bis NATO:Skoryy-luokka). Alus poistettiin palveluksesta 1974.


title: ORP Wicher (1958)

text: Alus tilattiin A. A. Ždanovin telakalla Pietarissa. Sen köli laskettiin 30. maaliskuuta 1949 ja alus laskettiin vesille 14. elokuuta 1949 nimellä "Skoryy". Alus valmistui 26. syyskuuta 1950 ja se otettiin palvelukseen 28. tammikuuta 1951 Neuvostoliiton laivastoon. Se siirrettiin 29. kesäkuuta 1958 Puolan merivoimiin aluksi lainattuna ja Puola lunasti vuonna 1965 aluksen itselleen.


title: ORP Wicher (1958)

text: "ORP Wicher" liitettiin Oksywieen 7. hävittäjäviirikköön, jonka mukana se teki laivastovierailuja 1959 Brestiin, 1960 Portsmouthiin, Rostockiin ja Leningradiin, 1965 Helsinkiin, 1967 Edinburghiin ja Tukholmaan sekä 1968 Helsinkiin, Rotterdamiin ja Rostockiin. Alus palveli vuodesta 1970 alkaen tukikohta-aluksena 9. rannikkolaivueessa Helissä, kunnes se poistettiin palveluksesta vuoden 1974 lopulla.


title: Eleonore Stump

text: Eleonore Stump (s. 1947) on yhdysvaltalainen tutkija. Hän toimii filosofian professorina St. Louisin yliopistossa. Stumpin pätevyysalueita ovat keskiajan filosofia, uskonnonfilosofia ja metafysiikka. Stump on toiminut puheenjohtajana Amerikan filosofisen yhdistyksen keskusjaostossa sekä yhdistyksessä nimeltä The Society of Christian Philosophers.


title: Eleonore Stump

text: Stump on käsitellyt kärsimyksen ongelmaa erityisesti teoksessaan Wandering in the Darkness sekä luennossa Job - The Problem of evil . Stumpin mielestä kärsimyksen ongelmaan löytyy ratkaisu omaksumalla niin sanottu toisen persoonan näkökulma. Job saa kärsimyksen ongelmaan vastauksen pääsemällä kokemukselliseen kosketuksiin sen kanssa, että Jumala suhtautuu luomiinsa olentoihin huolehtivalla rakkaudella.


title: Bradley Monton

text: Bradley Monton (s. 1972) on yhdysvaltalainen filosofian tutkija. Hän väitteli filosofian tohtoriksi Princetonin yliopistosta vuonna 1999. Hän toimii filosofian professorina Coloradon yliopistossa Boulderissa. Montonin erityisaloina ovat tieteenfilosofia, fysiikan filosofia, probabilistinen/formaali tietoteoria, uskonnonfilosofia ja ajan filosofia. Yksi hänen päätutkimusalueistaan nykyään koskee tieteeseen perustuvia argumentteja Jumalan olemassaolon puolesta. Hän tutkii myös kysymyksiä, jotka liittyvät todennäköisyyspäättelyyn.


title: Samuel Witwer

text: Samuel Stewart ”Sam” Witwer (s. 20. lokakuuta 1977 Glenview, Illinois, Yhdysvallat) on yhdysvaltalainen näyttelijä ja muusikko. Hän on esiintynyt useiden televisiosarjojen yksittäisissä jaksoissa, kuten "Taisteluplaneetta Galacticassa", "C.S.I.:ssä" ja "Dexterissä". Hän myös ääninäyttelee päähenkilöä Galen Marekia "" -videopelissä. Witwer esiintyy myös Maulin ja Palpatinen ääninä animaatiosarjassa "Star Wars Rebels".


title: Herman Dooyeweerd

text: Herman Dooyeweerd (7. lokakuuta 1894 Amsterdam – 12. helmikuuta 1977 Amsterdam) oli alankomaalainen kristitty filosofi, joka loi uuden filosofisen lähestymistavan nimeltä "kosmonominen filosofia". Hän toimi oikeusfilosofian professorina Vrije Universiteit Amsterdamissa.


title: Herman Dooyeweerd

text: Dooyeweerd oli yksi 1900-luvun omaperäisimmistä filosofeista. Dooyeweerd on teoksissaan "De Wijsbegeerte der Wetsidee" (1935–1936) ja sen englanninkielisessä laitoksessa "A New Critique of Theoretical Thought I - IV" (1954–56) pyrkinyt osoittamaan, että tieteellinen ajattelu kaikkein täsmällisimmissäkin muodoissaan edellyttää aina ideaa maailmankaikkeuden alkuperästä, sen kokonaismerkityksestä ja sen perimmäisestä yhteydestä. Näitä kokonaisvaltaisia ideoita ei ole mahdollista saavuttaa tieteellisen tutkimuksen avulla, vaan ne ovat tieteellisen tutkimuksen edellytyksiä.


title: Herman Dooyeweerd

text: Dooyeweerdin lähtökohtana on ajatus, että Jumalan luoma maailmankaikkeus on lainalaisuuksien hallitsema. Tästä nimi kosmonominen filosofia. Dooyeweerd oletti, että maailmankaikkeuden lainalaisuudet jakautuvat 15 redusoimattomaan aspektiin: numeerinen (lukumäärä), spatiaalinen (tila), kinemaattinen (liike), fysikaalinen (energia), biologinen (elämä), psyykkinen (havainto, tunne), historiallinen (valta), looginen, kielellinen, sosiaalinen, esteettinen, moraalinen, juridinen ja pistinen (uskon) alue.


title: Herman Dooyeweerd

text:
Dooyeweerdin mukaan länsimaisen historian kulttuuri ja ajattelu on ohjautunut "uskonnollisten perusmotiivien" kautta, jotka hän jakaa neljään:
Dooyeweerd perustaa oman filosofiansa kristilliselle motiiville, eikä hän katso voitavan yhdistää sitä muihin motiiveihin.


title: St Lawrence Ground

text: St. Lawrence Ground on krikettikenttä Canterburyssä, Englannissa. Se toimii Kent County Cricket Clubin kotikenttänä. Kentän keskellä kasvaa lehmus, mikä on harvinaista, koska yleensä krikettikentät ovat puuttomassa ja pensaattomassa maastossa. Kentällä on pelattu krikettiä vuodesta 1847.


title: Kurī

text: Kurī on sukupuuttoon kuollut polynesialainen koirarotu, jota kasvattivat Uudessa-Seelannissa asuvat maorit. Sen nimitys "kurī" on maorin kieltä. Rotu hävisi 1800-luvun aikana.


title: Kurī

text: Ulkonäöltään kurī oli pieni ja pitkäkarvainen. Sen koko oli suunnilleen sama kuin bordercollien. Sillä oli pieni pää ja voimakkaat leuat. Kuono muistutti terrierien kuonoa. Niska ja olkapäät olivat kookkaat ja jalat lyhyet. Väritys vaihteli mustasta ja valkoisesta laikkuihin. Joillakin yksilöillä turkki oli keltainen. Koiran hännässä oli paljon karvaa. Kurīt painoivat noin 13–15 kiloa ja ne olivat kookkaampia kuin muut Polynesian saarten koirat. Kurīn ulkonäköä on kuvailtu rumaksi, sen luonnetta laiskaksi ja sen hajuaistia heikoksi. Joidenkin kuvausten mukaan se ei myöskään haukkunut. Joutilaaseen henkilöön tai pelkurina pidettyyn saatettiin viitata koiriin liittyvillä nimillä.


title: Kurī

text: Jotkin maorien suullisen perinteen tarinat kertovat villiintyneistä kurīsta. Waitomossa on luola nimeltä "Ruakurī", joka merkitsee koiran luolaa tai pesää. Tarinan mukaan eräs linnustaja joutui koirien hyökkäyksen kohteeksi luolan lähellä, minkä takia niiden etsimiseksi järjestettiin pyydystysretkiä. Villiintyneiden koirien nappaamiseen käytettiin "tāwhiti"-nimistä ansaa. Eri puolilla Uutta-Seelantia on Tāwhitikurī-nimisiä paikkoja, joka viittaa tāwhitin käyttöpaikkaan. Eteläsaarella koirien nappaamiseen käytettiin kiimaisia kesyjä koiria, jotka houkuttelivat luokseen villiintyneitä. Eurooppalaisten siirtolaisten tultua kaikki villiintyneet koirat ammuttiin havaittaessa ja lopulta ne hävitettiin kokonaan. Tosin tuolloin kurīt olivat jo paljolti sekoittuneet villiintyneisiin eurooppalaisiin rotuihin.


title: Kurī

text: Kurīt polveutuivat Uuden-Seelannin ensimmäisten siirtolaisten 1200-luvulla saarille tuomista koirista. Sen levinneisyydestä saarilla ei tiedetä paljoa, mutta ilmeisesti se ei ollut rotuna kovin menestyksekäs. Kuitenkin kapteeni James Cookin mukana olleet tiedemiehet kohtasivat niitä vuosien 1770–1779 välillä tehtyjen matkojen aikana useissa eri paikoissa eri puolilla Uutta-Seelantia. Kurīn tarkkaa häviämisajankohtaa ei tiedetä. Ne ilmeisesti harvinaistuivat ensin niiden risteydyttyä muiden koirarotujen kanssa ja hävisivät lopulta tästä syystä kokonaan vain muutaman vuoden kuluttua eurooppalaisten siirtolaisten tulosta alueelle. Uuden-Seelannin museon kokoelmissa on vuonna 1876 Waikavan lähistöllä villinä eläneen kurīn ja sen täysikasvuisen pennun jäännökset.


title: Kurī

text: Kurīt olivat maoreille tärkeä ruuan lähde. Toisin kuin monille muille Tyynenmeren saarille asettuneet polynesialaiset, maorit eivät tuoneet mukanaan sikoja ja kanoja. Tästä syystä koiran lihan tärkeys korostui. Ensimmäiset siirtolaiset saattoivat kuitenkin esimerkiksi harjoittaa moanmetsästystä, minkä takia koiria oli tarjolla olevan ruuan määrän takia runsaammin ja ne tapettiin nuorempina, jolloin niiden liha oli parempilaatuista. Koirien lukumäärän takia maorien ei myöskään tarvinnut huolehtia kannan säilymisestä. Myöhemmin maorit ruokkivat koiria lähinnä kalalla ja ne tapettiin vanhempina. Koiran lihaa pidettiin herkkuna. Koiran nahkaa käytettiin asusteissa, luita koruissa ja hampaita ongenkoukuissa. Koiria myös uhrattiin Tūmatauenga-sodanjumalalle.


title: Kurī

text: Maorien suullisen perinteen mukaan koiria on käytetty myös apuna lintujen pyydystämisessä. 1800-luvulla niitä tiedetään käytetyn kiivin, kakapon, vekaluhtakanan ja sulttaanikanan metsästyksessä. Kiiviä metsästettäessä metsästäjä matki kiivin ääntelyä ja sen tullessa lähelle hän päästi koiran nappaamaan sen. Huonosti lentäviä sulttaanikanoja peloteltiin lentämään vastatuuleen, jolloin koirat saivat otettua ne kiinni.


title: Kurī

text: Monien maorien tarinoiden mukaan koiria oli jo Hawaikilla, josta maorit uskovat esi-isiensä saapuneen Uuteen-Seelantiin. Erään tarinan mukaan koirat liittyivät Uuden-Seelannin asuttamiseen. Hawaikilaisella päällikkö Houmaitawhitilla oli koira nimeltä Pōtaka Tawhiti, jonka eräs kilpaileva päällikkö Uenuku söi. Houmaitawhitin poika Tamatekapu huomasi tapahtuneen koiran hengen ulvoessa Uenukun vatsassa. Tapahtuma aloitti sodan Hawaikilla, jonka takia Tamatekapu lopulta matkusti Uuteen-Seelantiin. Useissa eri kertomuksissa koirat liittyvät myös tavalla tai toisella kanootteihin, joilla siirtolaiset tulivat saarille.


title: Lauri Lamminmäki

text: Lauri Ilmari Lamminmäki (27. lokakuuta 1917 Kuusamo – 6. marraskuuta 1987 Espoo) oli suomalainen ekonomi, mainostoimittaja ja runoilija.


title: Lauri Lamminmäki

text: Lamminmäen isä oli taivalkoskelainen metsäteknikko ja kunnallismies Severus Lamminmäki. Hän kävi Oulun lyseota 1927–1933 ja pääsi ylioppilaaksi Haapaveden yhteiskoulusta 1938. Lamminmäki valmistui ekonomiksi Kauppakorkeakoulusta 1943.


title: Lauri Lamminmäki

text: Lamminmäki oli mainostoimittajana Suomen ilmoituskeskuksessa ja SEKissä sekä filmikäsikirjoittajana Suomi-Filmin palveluksessa 1940–1942


title: Lauri Lamminmäki

text: Sotavuosina tk-miehenä toimineen Lauri Lamminmäen runoja julkaistiin ensimmäisenä "Nuoret runoilijat"-antologiassa 1943 sekä Olavi Paavolaisen toimittamassa runoantologiassa "Täältä jostakin : Suomen kenttäarmeijan runoja" (WSOY 1943). Oman runokokoelmansa "Rauhan vaunut" Lamminmäki julkaisi 1945. Lamminmäki laati myös käsikirjoituksen Ilmari Unhon 1948 ohjaamaan elokuvaan "Ruusu ja kulkuri", joka kertoo Limingasta kotoisin olleen oopperalaulaja Abraham Ojanperän elämästä.


title: Oliivitimalit

text: Oliivitimalit ("Malacocincla") on kerttutimalien heimoon kuuluva varpuslintusuku. Oliivitimalien sukuun kuuluu BirdLife Suomen mukaan kolme lajia.


title: Love or Nothing

text: Love or Nothing on Uriah Heepin kappale vuodelta 1978, joka julkaistiin "Fallen Angel" -albumilla, vaikka singlen kansikuvassa näkyykin "Innocent Victim" -albumin kannen käärme. Kappaletta ei julkaistu singlenä yhtyeen kotimaassa Britanniassa – sen sijaan se ilmestyi ainakin Länsi-Saksassa, Itävallassa, Etelä-Afrikassa, Australiassa ja Uudessa-Seelannissa. Länsi-Saksassa kappale ylsi sijalle 36.


title: Love or Nothing

text: ”Love or Nothing” on yhtyeen kitaristi-kosketinsoittaja Ken Hensleyn kirjoittama, ja edustaa tyyliltään yhtyeen 1970-luvun loppupuolen materiaalille tyypillistä kaupallisempaa, AOR-vaikutteista tuotantoa.


title: Love or Nothing

text: Singlen b-puolella oli "Fallen Angelille" kuulumaton kappale ”Gimme Love (Struttin')”, jonka työstöön on osallistunut koko yhtye Ken Hensleytä lukuun ottamatta.


title: Love or Nothing

text:
A-puoli
B-puoli


title: Endgegner

text: Endgegner on Bushidon viides single ja ensimmäinen single Staatsfeind Nr. 1 albumilta ja se julkaistiin vuonna 2005. Kappaleen sanoittivat Bushido ja Rizbo.


title: Jorma Pohjanpalo

text: Jorma Pohjanpalo (sukunimi vuoteen 1906 "Friis"; 12. joulukuuta 1905 Ylivieska – 19. kesäkuuta 1991) oli suomalainen kauppatieteen tohtori, professori ja tietokirjailija.


title: Jorma Pohjanpalo

text: Pohjanpalo tuli ylioppilaaksi 1925, ekonomiksi 1927 ja kauppatieteiden tohtoriksi 1949. Hänen väitöskirjansa aiheena oli Suomen kauppamerenkulku ja linjaliikenteen osuus siinä. Hän toimi pitkään ulkomaankaupan eri tehtävissä muun muassa Australiassa. Professoriksi hän tuli 1972.


title: Jorma Pohjanpalo

text: Pohjanpalo julkaisi erityisesti merenkulkuun ja muovialaan liittyvää tietokirjallisuutta. Tietokirjallisuutta hän edisti myös alan yhdistyksissä. Hän sai 1969 valtion tiedonjulkistamispalkinnon.


title: Augenblick

text: Augenblick on Bushidon kuudes single ja toinen single Staatsfeind Nr. 1 albumilta ja se julkaistiin vuonna 2006. Kappaleen sanoittivat Bushido ja TSI.


title: Von der Skyline zum Bordstein zurück (kappale)

text: Von der Skyline zum Bordstein zurück on Bushidon seitsemäs single ja ensimmäinen single samannimiseltä albumilta ja se julkaistiin vuonna 2006. Kappaleen sanoitti ja tuotti Bushido.


title: Martti Ahti

text: Martti Johannes Ahti (s. 2. toukokuuta 1948 Helsinki) on suomalainen valtiotieteen tohtori ja historiantutkija.


title: Martti Ahti

text: Ahti on toiminut Helsingin yliopiston poliittisen historian dosenttina vuodesta 1994 alkaen. Hän on tutkinut erityisesti maailmansotien välisen ajan suomalaista oikeistoradikalismia ja aktivistisukupolvea.


title: Martti Ahti

text: Ahti kirjoitti ylioppilaaksi Lauttasaaren yhteiskoulusta 1967, valmistui Helsingin yliopistosta valtiotieteiden kandidaatiksi 1977, valtiotieteiden lisensiaatiksi 1985 ja väitteli valtiotieteiden tohtoriksi 1988. Työuransa hän aloitti freelance-toimittajana Yleisradion ruotsinkielisessä kulttuuritoimituksessa tehden historia-aiheisia ohjelmia 1974–1978. Suomen Akatemian tutkimusassistenttina hän työskenteli 1979–1985, Helsingin yliopiston tutkimusassistenttina ja viransijaisena assistenttina 1986–1988, Hallintohistoriakomitean tutkijana 1989–1992, Helsingin yliopiston yliassistenttina 2000–2001, viransijaisena professorina vuosina 1992, 1996 ja 2000–2001. Vuodesta 2002 lähtien Ahti on työskennellyt vapaana tutkijana ja kääntäjänä.


title: Martti Ahti

text: Ahti pyysi marraskuussa 1978 pääsyä suojelupoliisin arkistossa säilytettyihin vuosilta 1918–1920 peräisin oleviin asiakirjoihin. Suojelupoliisi epäsi pyynnön. Perusteluna oli se, että nämä asiakirjat olivat pakattuna siirtoa odottamassa eikä asiakirjojen etsiminen ollut mahdollista ilman huomattavia ylitöitä. Lisäksi väitettiin, että suojelupoliisin arkistot eivät ole julkisia. Ahti valitti päätöksestä helmikuussa 1979 Korkeimpaan hallinto-oikeuteen, joka ilmoitti omassa päätöksessään huhtikuussa 1980, ettei Ahdin pyyntöön ollut mahdollista suostua suojelupoliisin virkatoimintaa haittaamatta. Kesäkuussa 1981 Mauno Koiviston II hallitus päätti pidentää etsivän keskuspoliisin, valtiollisen poliisin ja suojelupoliisin arkistoihin kuuluvien asiakirjojen salassapitoaikaa 35 vuodella valtion turvallisuuteen ja yksilön oikeusturvaan liittyvien syiden vuoksi. Aiemmin asiakirjat olivat tulleet julkisiksi pääsääntöisesti 25 vuoden kuluttua asiakirjan päiväyksestä, ja päätöksen johdossa julkisina jo olleet asiakirjat muuttuivat salaisiksi. Etsivän keskuspoliisin ja Valpon arkistot avautuivat tutkijoille vasta toukokuussa 1992.


title: Martti Ahti

text: Vuonna 1987 Ahdin väitöskirjasta "Salaliiton ääriviivat. Oikeistoradikalismi ja hyökkäävä idänpolitiikka" nousi kohu liittyen Mannerheimin osuuteen vuoden 1919 kaappaushankkeisiin. Mannerheimin elämäkerran kirjoittaja Stig Jägerskiöld epäili tutkimuksen pätevyyttä ja vuorineuvos Johan Nykopp arvosteli sitä Mannerheimista epäedullisten tietojen levittämisestä Suomen itsenäisyyden 70-vuotispäivän yhteydessä.


title: Martti Ahti

text: Ahdille myönnettiin tiedonjulkistamisen valtionpalkinto 1975 yhdessä Carita Backströmin kanssa sarjasta "Blad ur arbetets historia I–IV." Presidentti Urho Kekkosen juhlasäätiön palkinnon hän sai 1991 ja hän pääsi Suomen historiallisen seuran tutkijajäseneksi 1991.


title: Dumfriesshirenkettukoira

text: Dumfriesshirenkettukoira ("Dumfriesshire Black and Tan Foxhound") on sukupuuttoon kuollut skotlantilainen koirarotu. Sitä käytettiin saukkokoiran jalostuksessa, mikä kuitenkin lopetettiin vuonna 1978 saukon metsästyksen kieltämisen jälkeen.


title: Dumfriesshirenkettukoira

text: Dumfriesshirenkettukoira oli kookkaampi kuin normaalit kettukoirat ja aina väriltään musta ruosteenruskein merkein.


title: Dumfriesshirenkettukoira

text: Sir John Buchanan Jardine, vuonna 1937 ilmestyneen "Hounds of the World" -teoksen kirjoittaja kehitti rodun toisen maailmansodan jälkeen käyttämällä vihikoiraa, isogascognenajokoiraa ja englanninkettukoiraa. Se koostui Dumfries and Gallowayn Kettleholmissa (Lockerbien lähellä) sijainneen Glenholme-kennelin kettukoira-ajueesta, joka lakkautti toimintansa vuonna 2001.


title: Dumfriesshirenkettukoira

text: Dumfriesshirenkettukoirat esittivät vihikoiria vuoden 1978 elokuvassa The Thirty Nine Steps joka kuvattiin osittain Kettleholmissa.


title: Sonnenbank Flavour

text: Sonnenbank Flavour on Bushidon kahdeksas single ja toinen single Von der Skyline zum Bordstein zurück albumilta ja se julkaistiin vuonna 2006. Kappaleen sanoitti ja tuotti Bushido.


title: Chiribayanpaimenkoira

text: Chiribayanpaimenkoira on sukupuuttoon kuollut perulainen koirarotu.


title: Chiribayanpaimenkoira

text: Chiribayanpaimenkoira oli keskikokoinen ja sillä oli pitkä, kellertävän harmaa (beige) karvapeite ja lyhyt kuono.


title: Chiribayanpaimenkoira

text: Rotu oli saanut nimensä Etelä-Perussa vuosina 900–1350 vaikuttaneesta "chiribaya"-kulttuurista. Asiantuntijat uskovat sitä arvostetun sen laaman paimennuskyvyistään. Perulainen antropologi Sonia Guillen löysi sen muumioituneita jäännöksiä tutkiessaan hautakammioita Osmoren jokilaaksossa. Ne löydettiin maahan haudattuna läheltä omistajien hautoja, minkä Sonia uskoo viittaavan siihen että kulttuurissa kunnioitettiin syvästi tätä perheen seuralaista.


title: Joustava Moraali

text: Joustava Moraali on tamperelainen rap-yhtye, jonka muodostavat Konala Cartellissa Tunkiona tunnettu Tuukka Heinonen sekä mm. DJ Otto Stadista ja Otto Martikainen -nimillä tunnettu Otto Kallioinen.


title: Joustava Moraali

text: Joustavan Moraalin ensimmäinen albumi "P*skaa jatsia" julkaistiin 2. kesäkuuta 2010. Yhtye työstää parhaillaan toista pitkäsoittoa.


title: HIP 56948

text:
HIP 56948 eli "HD 101364" on kesäkuun 2010 tietojen mukaan tähtitaivaan aurinkomaisin tähti.
Tähden spektriluokka on G5V, Auringon G2V. Tähti on noin 217 valovuoden päässä Lohikäärmeen tähtikuviossa. Tähden näennäinen kirkkaus on 8,70, eli se ei näy paljain silmin. Tähden massa on 0,994+-0,004 auringon massaa, ja havaintojen mukaan se on luultavasti kotitähteämme hieman kevyempi, suurempi, vanhempi, kylmempi ja kirkkaampi. Auringon tavoin tähdessä on vähän litiumia, joten se on iäkäs. Tähti on 1+-1 eli 0-2 miljardia vuotta Aurinkoa vanhempi. Tällöin tähti on kirkastunut hieman Aurinkoon verrattuna. Sillä ei ole kuumia jupitereita niin kuin ei Auringollakaan.


title: Kelttienvinttikoira

text: Kelttienvinttikoira ("Celtic Hound") on sukupuuttoon kuollut koirarotu Britteinsaarilta.


title: Kelttienvinttikoira

text: Kuninkaalliset ja sotilaat kunnioittivat kelttienvinttikoiraa suuresti. Se oli tyypillinen kunniakkaille miehille annettu lahja, ja moni sotilas ja johtaja otti sen nimen tittelikseen osoittaakseen uskollisuutensa ja rohkeutensa. Se esiintyy myös kelttiläisissä jalokivissä ja maalauksissa 1600-luvulta lähtien.


title: Kelttienvinttikoira

text: Kelttiläisissä legendoissa rotu oli metsästyksen, parantamisen ja tuonpuoleisen symboli. Se oli perinteinen teiden ja risteysten vahtikoira ja sen uskottiin suojelevan ja opastavan kadonneita sieluja tuonpuoleisessa.


title: Kelttienvinttikoira

text: Kuuluisimmassa irlantilaisessa legendassa kelttiläinen sankari Cuchulainn ("Ulsterin koira" tai "Culannin koira") tappoi Culann-nimisen rautasepän kelttienvinttikoiran paljain käsin. Kun rautaseppä kysyi kuka vartioisi nyt hänen kauppaansa, nuori Cuchulainn tarjoutui ottamaan koiran paikan, mistä seurasi nimitys "Culannin koira". Tarjous hylättiin, ja sen sijaan Cuchulainnista tuli yksi aikakauden suurimmista sotilaslegendoista, mutta lempinimi säilyi silti.


title: Kelttienvinttikoira

text: Muita kuuluisia koiria legendoissa olivat Bran ja Seolan, jotka kuuluivat soturi Fionn Mac Cumhaillille. Niiden emä oli Fionn Mac Cumhaillin täti Tuiren, jonka Sidhen haltija oli muuttanut koiraksi.


title: Kelttienvinttikoira

text: Walesiläisessä mytologiassa "Gwyn ap Nudd" oli Annwnin (Manala) johtaja, joka saattoi siellä kuolleiden sieluja ja johti yliluonnollisten koirien ajuetta nimeltä Cŵn Annwn ("Annwn'n vinttikoirat"). Toinen tunnettu walesilaislegenda kertoo prinssi Llewellynin vinttikoirasta Gelertistä, jonka hän epäoikeudenmukaisesti tappoi luultuaan virheellisesti sen tappaneen lapsen.


title: Kelttienvinttikoira

text: Kelttienvinttikoiraa käytettiin suden, hirven ja pienten nisäkkäiden metsästykseen. Se oli myös sotakoira, joka hyökkäsi hevosten selässä olleisiin miehiin ja kaatoi heidät satuloistaan, jotta toiset olisivat voineet tappaa heidät.


title: Kelttienvinttikoira

text: Rodun uskotaan olleen englanninvinttikoiran, skotlanninhirvikoiran ja irlanninsusikoiran kantarotu ja mahdollisesti myös alkumuoto. Espanjanvinttikoiran, itävallanajokoiran ja tirolinajokoiran uskotaan myös polveutuneen siitä.


title: Makrobioottinen ruokavalio

text: Makrobioottinen (kreikkalaisperäinen "makro" tarkoittaa suurta ja "bioottinen" elämää) ruokavalio on ruokavalio, jonka sen kannattajat uskovat vaikuttavan fyysiseen ja henkiseen hyvinvointiin. Dieetissä syödään tyypillisesti energeettisesti tasapainoista ruokaa (Jin ja jang -perspektiivistä), johon kuuluu paljon kuituja, vähän rasvaa, paljon kasviksia ja jyviä, kasvisproteiinia sekä rajoitetusti lihaa ja jossa painotetaan luomuruokia.


title: Makrobioottinen ruokavalio

text: 1800-luvun lopulla japanilainen armeijalääkäri Sagen Ishizuka keksi ravinnosta ja lääkkeistä teorian, jonka pohjana hän käytti perinteistä itämaista dieettiä. Hän sovelsi teoriaansa länsimaiden kemian, biologian, biokemian ja fysiologian piirteitä. Ishizuka itse oli syntynyt heikkona, ja hän kärsi munuais- ja ihosairaudesta. Saadakseen terveytensä takaisin Ishizuka opiskeli laajasti sekä länsimaista että itämaista lääketiedettä. Tietonsa ja päätelmänsä tutkimuksistaan Ishizuka kokosi kahteen kirjaan, vuonna 1896 julkaistuun ""Pitkän iän kemialliseen teoriaan"" ja vuonna 1898 julkaistuun ""Terveelliseen dieettiin"".


title: Makrobioottinen ruokavalio

text: Vuonna 1907 Ishizukan sen ajan aatelisista, kongressiedustajista, valtuuston jäsenistä ja menestyksekkäistä liikemiehistä koostunut seuraajien joukko perusti "Shoku-Yo-Kail"-nimisen yhdistyksen. Niihin aikoihin Japanin kulttuuriin vaikutti suuresti Euroopan kulttuuri ja tiede. Ishizuka oli tätä vastaan ja hän kritisoi sopeutumista lännen moderniin tieteeseen ja teorioihin, ja päätyi suosittelemaan perinteistä japanilaista dieettiä. Siihen kuului täysiä, puhdistamattomia ruokia, joissa oli hyvin vähän tai ei lainkaan maitoa ja eläinruokia.


title: Makrobioottinen ruokavalio

text: Ishizuka väitti parantaneensa luonnonriisistä ja meri- ja maakasviksista koostuneella dieetillään monia potilaita. Ishizukan parannustekniikka perustui neljään periaatteeseen:


title: HD 143436

text: HD 143436 on Aurinkoa muistuttava tähti, jota pidetään Auringon kaksosena.


title: HD 143436

text: Tähden spektrityyppi on G0, ja se on prosentin verran Aurinkoa painavampi, tosin 2 % mittaustarkkuuden rajoissa. Tämä paljain silmin näkymätön, 8. suuruusluokan tähti sijaitsee 142 valovuoden päässä Käärmeenkantajan tähtikuviossa. Vuonna 2005 ilmestyneen Jeremy Kingin ja työryhmän artikkelin mukaan tähden absoluuttinen kirkkaus, väri, lämpötila ja pyörimisnopeus ovat lähellä Auringon vastaavia. Tähden metallipitoisuus on sama kuin Auringon, ja ikäkin on samaa luokkaa, tosin hyvin epätarkasti määritellen. Tähdessä on kuitenkin kuusi kertaa niin paljon litiumia kuin Auringossa. Vuonna 2006 ilmestyi australialaisen Jorge Melendezin ja työryhmän artikkeli, jonka mukaan tähden lämpötilan määrittely voi olla virheellinen eikä tähti välttämättä ole niin aurinkomainen kuin King et al alkujaan väittivät. Melendezin mukaan tähti HD 98618 muistuttaa Aurinkoa enemmän.


title: Pampabulldoggi

text: Pampabulldoggi ("Buldogue Campeiro") eli "Bordoga" on brasilialainen koirarotu.


title: Pampabulldoggi

text: Ihannekorkeus on 48-58 cm ja paino 35–45 kg. Kaikki värit sallitaan.


title: Pampabulldoggi

text: Pampabulldoggi on äärimmäisen vanha työkoira. Se polveutuu muinaisesta, vanhantyyppisestä englanninbulldoggista, jonka eurooppalaiset maahanmuuttajat toivat Brasiliaan 16. vuosisadalla.


title: HD 44594

text: HD 44594 on Aurinkoa jonkin verran muistuttava tähti Peräkeulan tähtikuviossa suunnilleen 84 valovuoden päässä. Tähti ei näy paljain silmin, koska sen näennäinen kirkkaus on 6,64. Tähden spektrityyppi on G3V. Tähti on hieman Aurinkoa painavampi ja metallipitoisempi, mutta sillä on suunnilleen sama lämpötila kuin Auringolla. Tähti on hieman Aurinkoa nuorempi.


title: ORP Grom (1957)

text: ORP Grom (runkonumerot 53 ja vuodesta 1960 alkaen 273) oli Puolan laivaston Neuvostoliitosta 1957 ostettu Smiełyj-luokan hävittäjä "Smietlivyj" (projekti 30bis NATO:Skoryy-luokka). Alus poistettiin palveluksesta 1972.


title: ORP Grom (1957)

text: Neuvostoliiton laivasto tilasi aluksen A. A. Ždanovin telakalta Pietarista. Sen köli laskettiin 24. toukokuuta 1951 ja alus laskettiin vesille vielä saman vuoden lopulla 17. marraskuuta nimellä "Smietlivyj". Alus valmistui 5. elokuuta 1952.


title: ORP Grom (1957)

text: Se siirrettiin 15. joulukuuta 1957 Puolan merivoimiin aluksi lainattuna ja vuodesta 1965 hankittuna aluksena.


title: ORP Grom (1957)

text: "ORP Grom" liitettiin Oksywieen 7. Hävittäjäviirikköön, jonka mukana se teki laivastovierailuja muun muassa 1965 Narvikiin. Alus siirrettiin 1972 reserviin Świnoujścieen, kunnes se poistettiin palveluksesta huhtikuussa 1973. Alus upposi purettaessa 1977 lähelle Helin satamaa.


title: Lauritz Weibull

text: Lauritz Ulrik Absalon Weibull (2. huhtikuuta 1873 Lund - 2. joulukuuta 1960) oli ruotsalainen historioitsija ja arkistonhoitaja.


title: Lauritz Weibull

text: Hän oli Martin Weibullin ja Sophie Winbergin poika, ja Curt Weibullin veli. Hän aloitti opiskelunsa Lundin yliopistossa 1892, ja hänestä tuli filosofian kandidaatti 1894 ja filosofian tohtori 1900. Tästä alkoi hänen uransa historioitsijana, ja hän päättyi professoriksi Lundiin 1919–1938. Ennen tätä hän myös oli arkistonhoitaja maakunta-arkistossa Lundissa.


title: Lauritz Weibull

text: Weibull esiintyi radikaalina lähdekriitikkona. Hän oli kiinnostunut varsinkin Skånesta ja muista vanhoista tanskalaisista maakunnista Ruotsin mantereella. Näitä alueita hän nimitti Skånelandiksi. Weibullista tuli Ruotsin historiantieteen tärkein tutkijoiden kouluttaja. Isänsä kanssa hän perusti "Historisk Tidskrift för Skånelandin" vuonna 1901. Myöhemmin hänen aloitteesta perustettiin historiallinen aikakauslehti "Scandia" vuonna 1928. Weibull murensi aikaisemman tutkimuksen ihannekuvan viikinkiajasta. Tilalle hän asetti käsityksen, joka pohjautui lähteiden analyysiin.


title: Vendetta (kappale)

text: Vendetta on Bushidon yhdeksäs single ja ainoa single Ersguterjunge Sampler Vol. 2 – Vendetta kokoelmalevyltä ja se julkaistiin vuonna 2006. Kappaleessa olivat mukana myös Chakuza ja Eko Fresh.


title: Curt Weibull

text: Curt Hugo Johannes Weibull (19. elokuuta 1886 Lund – 10. marraskuuta 1991) oli ruotsalainen historioitsija.


title: Curt Weibull

text: Hän oli Martin Weibullin ja Sophie Winbergin poika, ja Lauritz Weibullin veli. Hän opiskeli Lundissa, tuli filosofian tohtoriksi ja dosentiksi esittämällä siellä vuonna 1915 teoksensa "Saxo: kritiska undersökningar i Danmarks historia från Sven Estridsens död till Knut VI". Hän oli veljeänsä Lauritzia synteetikkona rohkeampi myöhemmin urassaan, mutta aluksi hän oli radikaali lähdekriitikko. Hän on käsitellyt Ruotsin ja Tanskan valtakuntien muodostumista sekä 1600-lukua. Varsinkin aikaisempi Saxo Grammaticus -tutkinto sai maistaa hänen jyrkkää metodiaan. Häntä pidetään konservatiivisesta historiankirjoituksesta poikkeavaa historioitsijana.


title: Curt Weibull

text: Vuosina 1927–1953 Curt Weibull oli historian professorina Göteborgin korkeakoulussa.


title: Amerikanhirvikoira

text: Amerikanhirvikoira ("American Staghound") on amerikkalainen koirarotu. Vaikka sitä on jalostettu useiden vuosien ajan, sitä ei ole hyväksytty virallisesti missään suuressa kennelliitossa. Se on kuitenkin "Rarities Inc" -järjestön ja Pohjois-Amerikan Kennelklubin ("NAKC") tunnustama ja määrittelemä.


title: Amerikanhirvikoira

text: Amerikanhirvikoira on selkeästi longdogin (pienikokoinen lurcher) ja tyypillisen vinttikoiran näköinen, joskin huomattavasti vankkaraajaisempi, tiheänahkaisempi ja runsaskarvaisempi. Siitä on kolme eri karvamuunnosta: karkea, rikkonainen ja sileä. Säkäkorkeus on 61–77 cm ja paino 20–45 kg. Nartut ovat hieman uroksia pienempiä.


title: Amerikanhirvikoira

text: Rotu on erittäin tyyni ja rakastava, minkä vuoksi siitä saa erinomaisen seurakoiran. Vinttikoirataustasta johtuen se on kuitenkin huono vahtikoira, koska se ei yleensä ole reviiritietoinen. Yksilöt, jotka haukkuvat tuntemattomille saattavat olla poikkeus, ja silloin niiden etuna vartioidessa olisi niiden mainio näkökyky. Suurella osalla on korkea saalisvietti ja ne voivat luokitella riistaksi minkä tahansa pienemmän eläimen, joka juoksee niistä poispäin – jopa kotinsa muut lemmikit.


title: Amerikanhirvikoira

text: Amerikanhirvikoiralla on erinomainen näkö ja jotkut käyttävät sen hajuaistia hyödyksi riistan vainuamiseen ilmasta. Joidenkin yksilöiden tiedetään saavuttaneen jäljestävän englanninvinttikoiran nopeuden, mutta jokainen rodun edustaja on viimeksi mainittua kestävämpi ja sitkeämpi.


title: Amerikanhirvikoira

text: Rotu tarvitsee vain vähän liikuntaa, sillä se on onnellinen saadessaan vain makoilla talossa. Täten se sopeutuu myös kerrostaloon. Se on kuitenkin jopa ilman liikuntaa hyvin nopea: se tulee pitää kytkettynä julkisilla paikoilla ellei kyseessä ole turvallinen alue.


title: Amerikanhirvikoira

text: Amerikanhirvikoira kehitettiin skotlanninhirvikoiran, englanninvinttikoiran ja muutaman muun rodun välisestä risteytyksestä ja jalostettiin nykyiseen muotoonsa 1800-luvulla. Sitä käytettiin aluksi suden ja kojootin kaltaisten petojen metsästykseen, mutta nykyisin se jäljestää hirveä. Kenraali George Custerilla oli vuonna 1846 ajueessaan yksi rodun edustaja. Myös Theodore Roosevelt ja Ernest Thompson Seton käyttivät sitä metsästykseen.


title: Amerikanhirvikoira

text: Vinttikoirataustasta johtuen vatsalaukun kiertymän riski on olemassa, jos rotua ulkoiluttaa pian syömisen jälkeen. Muita perinnöllisiä terveysongelmia ei ole todettu. Tyypillinen elinikä on 12–14 vuotta.


title: Janine

text: Janine on rap-artisti Bushidon kymmenes single ja kolmas single Von der Skyline zum Bordstein zurück albumilta. Se julkaistiin vuonna 2006.


title: Australianhirvikoira

text: Australianhirvikoira ("Australian Staghound") on australialainen koirarotu. Mikään kenneljärjestö ei ole tunnustanut sitä virallisesti.


title: Australianhirvikoira

text: Australianhirvikoira vastaa Ison-Britannian lurcheria. Se on karkeakarvainen.


title: Australianhirvikoira

text: Rotu polveutuu englanninvinttikoirasta ja skotlanninhirvikoirasta jotka eurooppalaiset uudisasukkaat toivat Australiaan. Se on amerikanhirvikoiran kaukainen sukulainen, mutta sillä on erillinen australialainen sukulinja. Sitä on käytetty metsästykseen 1700-luvun lopusta lähtien, erityisesti jäljestykseen ja näön avulla metsästämiseen.


title: T. E. Kivipelto

text: Toivo Edvard Kari, kirjailijanimi T. E. Kivipelto, (s. 6. elokuuta 1886 Ikaalinen) oli suomalainen kirjastonhoitaja ja näytelmäkirjailija, joka varsinaiselta ammatiltaan oli sorvari.


title: T. E. Kivipelto

text: Pirkkalan pitäjän Tahmelassa asunut Kari toimi aktiivisesti Pispalan työväenyhdistyksessä. Sisällissodan aikana hän oli Pispalan punakaartin esikunnan rahastonhoitaja, eikä osallistunut taisteluihin.


title: T. E. Kivipelto

text: Vuonna 1921 Kari perusti Pispalan ensimmäisen kansankirjaston ja toimi myös sen hoitajana. Karin näytelmän "Aarne Kalske" tapahtumat sijoittuivat sisällissotaan. Näytelmää esitettiin ainakin vuonna 1922 Pispalan Työväen Näyttämöllä ja Siurossa sekä myös amerikansuomalaisilla työväennäyttämöillä. Sisäministeriö kielsi näytelmän esittämisen Suomessa, koska siinä arvosteltiin suojeluskuntien toimintaa. Vuonn 1929 sai Pispalan Työväen Näyttämöllä ensi-iltansa hänen kirjoittamansa näytelmä "Tehdas".


title: T. E. Kivipelto

text: Näytelmien ohella Toivo Kari kirjoitti myös runoja.


title: Verneri Jokiruoho

text: Verneri Jokiruoho oli suomalainen työväenliikkeessä toiminut näytelmäkirjailija.


title: Verneri Jokiruoho

text: Jokiruoho toimi 1930-luvulla ohjaajana Tikkurilan työväenyhdistyksen näyttämöllä. Hänen kirjoittamiaan näytelmiä esitettiin työväenyhdistysten näyttämöillä eri puolilla Suomea ja ainakin "Atomipommia" todennäköisesti myös amerikansuomalaisten keskuudessa..


title: Verneri Jokiruoho

text: Jokiruohon näytelmän "Voitetut sankarit" esittäminen Orivedellä talvella 1923 kiellettiin oikeusministeriön määräyksestä.


title: Verneri Jokiruoho

text: Jokiruoho oli ammatiltaan maalari. Hän oli sisällissodan aikana punaisena joutunut vankileirille.


title: Australianvinttikoira

text: Australianvinttikoira ("Australian Greyhound") eli "kengurukoira" ("Kangaroo Dog") on australialainen koirarotu.


title: Australianvinttikoira

text: Eurooppalaisten siirtolaisten mukana Australiaan kulkeutui metsästäviä vinttikoiria kuten englanninvinttikoira ja skotlanninhirvikoira. Ne takasivat omistajilleen ruuan ottamalla kiinni riistaa kuten emuja, kenguruita ja wallabeita. Ne myös suojelivat varhaisten uudisraivaajien lammaslaumoja dingoilta.


title: Australianvinttikoira

text: Parhaat näistä koirista risteytettiin keskenään, jotta saatiin yhdistettyä jokaisen rodun ominaisuudet juoksevaksi koiraksi joka pärjäisi maan karuissa ja kovissa olotiloissa. Englanninvinttikoiraa käytettiin nopeutensa ja suurenmoisen näkökykynsä, skotlanninhirvikoiraa lujempien raajojensa, tiheämmän karvapeitteensä, voimakkaamman rungon ja erinomaisen sitkeyden vuoksi. On todisteita siitä että myös muita juoksevia ja työskenteleviä rotuja kuten venäjänvinttikoiraa, whippetiä, salukia ja irlanninsusikoiraa käytettiin jalostustyöhön. Suurosa perimästä tulee kuitenkin englanninvinttikoira- ja skotlanninhirvikoira-linjoista.


title: Australianvinttikoira

text: Rotu jaettiin sittemmin kahteen erilliseen joskin toisiaan muistuttavaan tyyppiin: sileäkarvaiseen australianvinttikoiraan ja karkeakarvaiseen australianhirvikoiraan. Molemmat tunnetaan nopeudestaan, sisukkuudestaan ja voimakkaista rungoistaan.


title: Australianvinttikoira

text: Australianvinttikoiraa käytetään ainoastaan riistan metsästykseen näön avulla, minkä vuoksi kasvattajat eivät ole järin kiinnostuneita liittymisestä Australian kansalliseen kennelklubiin ("ANKC"). Pienet metsästäjäryhmät ovat kuitenkin keskustelleet työrekisterin aloittamisesta, joka keskittyisi rodun työominaisuuksiin eikä ainoastaan sen ulkonäköön.


title: Australianvinttikoira

text: Vaikka australianvinttikoira on harvinainen, sitä silti esiintyy syrjäisillä asuinalueilla, missä kaniinin ja ketun metsästys on suosittu vapaa-ajanviettotapa. Sitä risteytetään myös molossien ja bulldoggien kanssa, jotta sianpurija-koiran sukulinjoihin saataisiin nopeutta ja sisua.


title: Australianvinttikoira

text: Sileäkarvaisena rotu sopeutuu paremmin kotimaansa lämpimiin osiin, koska sillä ei ole juuri suojaa luonnonvoimia vastaan. Koska se on tyypiltään lähempänä englanninvinttikoiraa kuin hirvikoira-sukulaisensa eikä sillä ole tiheää, suojaavaa karvapeitettä, se on myös altis ihovaurioille metsästäessään vaarallista riistaa kuten dingoja ja villisikoja. Tämän vuoksi se on voimakkuudestaan huolimatta soveltuvampi pienemmän riistan kuten kaniinien, kettujen ja jänisten metsästykseen. Kengurun kaltaisten alkuperäiseläinten metsästys vinttikoirien avulla on nykyisin erittäin laitonta.


title: Australianvinttikoira

text: Kyky käyttää jäljestysominaisuuksia metsästyksen aikana vaihtelee sukulinjasta toiseen, mutta suurosalla populaatiosta on keskimääräinen hajuaisti ja ne luottavat ennemmin näkökykyynsä. Niillä yksilöillä, joissa on tanskandoggin tai irlanninsusikoiran perimää vaikuttaa olevan paremmat jäljestyskyvyt.


title: Hellä Kotijärvi

text: Reinhold Pehkonen, kirjailijanimi Hellä Kotijärvi oli suomalainen työväenliikkeessä toiminut näytelmäkirjailija.


title: Hellä Kotijärvi

text: Pehkonen sai 1929 vankeustuomion Pohjanmaalla esitetyn näytelmänsä vuoksi. Näytelmän katsottiin pilkanneen lestadiolaista herätysliikettä.


title: Hellä Kotijärvi

text:
Nimimerkillä "Hellä Kotijärvi":
Nimimerkillä "Luppovaaran Isko":


title: Aleksandr Ponomarjov

text: Aleksandr Ponomarjov ( 23. huhtikuuta 1918 Horlivka – 7. heinäkuuta 1973 Moskova) oli neuvostoliittolainen jalkapalloilija ja jalkapallovalmentaja.


title: Farm collie

text: Farm collie eli "maalaiscollie" on skotlantilainen maatiainen lammaspaimenkoira, josta muut collie-rodut polveutuvat. Sitä kasvatetaan edelleen paimentyön ehtojen mukaan, eikä sillä ole rotujärjestöä joka valvoisi koirien polveutumista tai ominaisuuksia.


title: Farm collie

text: 1800-luvun loppupuolella alkanut koiranäyttelytoiminta johti pian siihen, että harrastelijoiden lemmikit alkoivat erota merkittävästi kantamuodostaan. Näyttelykoirilta ei edellytetty tunnettua sukua ja epäilläänkin, että kasvattajat olisivat voitokkaampia koiria saadakseen sekoittaneet linjoihinsa setteriä ja venäjänvinttikoiraa. Kantakirjojen perustamisen myötä pitkäkarvainen skotlanninpaimenkoira ja lyhytkarvainen skotlanninpaimenkoira erosivat jalostuslinjoina lopullisesti maatiaiscolliesta.


title: Farm collie

text: Farm collieta kasvatetaan lähinnä USA:ssa ja Isossa-Britanniassa työskentelevänä maatiaiskoirana. Se muistuttaa ulkonäöltään enemmän englanninpaimenkoiraa, australianpaimenkoiraa ja bordercollieta kuin pitkäkarvaista collieta. Ei ole olemassa rekisteriä, joka edistäisi rodun näyttelykäyttöä, vaan se on aito työkoira.


title: Kansainvälinen oikeus

text: Kansainvälinen oikeus on oikeudenala, joka koskee kansainvälisen oikeuden subjektien toimintaa ja suhteita kansainvälisellä tasolla. Kansainvälisen oikeuden merkittävimpiä toimijoita ovat valtiot ja kansainväliset järjestöt. Kansainvälinen oikeus, kuten muutkin oikeudenalat, jakautuu osa-alueisiin. Kansainvälinen oikeus käsittelee valtioiden välisiä suhteita, joita säätelevät tapaoikeus ja valtioiden kansainväliset sopimukset.


title: Kansainvälinen oikeus

text: Kansainvälisen oikeuden merkittävimpiä alueita ovat valtiosopimukset, kansainvälinen lainkäyttö, kansainvälisen oikeuden käyttäminen kansallisissa tuomioistumissa, ihmisoikeudet, sota ja rauha sekä kansainväliset järjestöt. Kansainvälisen oikeuden säädöksiä ei ole koottu lakikokoelmaksi, vaan se on osittain tapaoikeutta. Osittain se on muodostunut valtioiden välisistä sopimuksista, kuten Yhdistyneiden kansakuntien peruskirjasta ja ihmisoikeussopimuksista.


title: Kansainvälinen oikeus

text: Kansainvälistä oikeutta ei voi rinnastaa valtionsisäiseen oikeusjärjestelmään, sillä ei ole olemassa valtioiden yläpuolella olevaa tahoa, joka voisi pakottaa tottelemaan sitä. Kuitenkin esimerkiksi yhteisellä painostuksella valtiot voidaan saada noudattamaan kansainvälistä oikeutta. Valtiot voivat yhdessä liittoutua ja tuomita kansainvälistä oikeutta rikkoneen valtion esimerkiksi talouspakotteisiin. Lisäksi erityisesti ihmisoikeusrikkomuksissa, joissa valtiot eivät välttämättä halua puuttua toisen valtion sisäisiin asioihin, voidaan käyttää mediaa keskittämään negatiivista huomiota rikkomuksiin, mikä herättää yleensä poliittiset järjestöt tai jopa valtion päättäjät puuttumaan asioihin.


title: Kansainvälinen oikeus

text: Yhdysvallat vaihtoi Grenadan hallituksen kansainvälisen oikeuden periaatteiden vastaisesti vuonna 1983.


title: Ganaraskankoira

text: Ganaraskankoira ("Ganaraskan") on kanadalainen koirarotu.


title: Ganaraskankoira

text: Rotu on keskikokoinen. Karvapeite on pehmeä, runsas ja aaltoileva. Villakoiran ja bichon frisén tapaan ei esiinny lainkaan karvanlähtöä. Väritys vaihtelee: se voi olla kultainen, punainen, musta ruosteenruskein merkein, musta hopeisin merkein, soopeli, musta tai monivärinen (valkoinen pohjaväri muunvärisillä merkeillä). Säkäkorkeus vaihtelee 35,5–40,5 cm ja paino 7–8 kg välillä.


title: Ganaraskankoira

text: Ganaraskankoira on keskimääräistä älykkäämpi, tasapainoinen, rakastava, miellyttämishaluinen, uskollinen ja nopea oppimaan. Se muodostaa perheeseensä vahvan siteen. Se on herkkä ja tyyni, mutta kuitenkin valpas ja halukas työskentelemään.


title: Ganaraskankoira

text: Rotu on kotoisin Port Hopesta Ontariosta, ja on saanut nimensä siellä sijaitsevasta Ganaraska-joesta. Se jalostettiin cockerspanielista, villakoirasta, bichon friséstä ja kääpiösnautserista terapiakoiraksi 1970-1980-luvuilla. Jalostukseen huolittiin vain yksilöitä, joiden oppimiskyky oli poikkeuksellisen hyvä. Nykyisin on toiminnassa rotujärjestö nimeltä "The Canadian Ganaraskan Breeders Association".


title: Gaétan Duchesne

text:
Gaétan Duchesne (11. heinäkuuta 1962 Québec City, Québec, Kanada – 16. huhtikuuta 2007) oli kanadalainen jääkiekkoilija, joka pelasi 1028 NHL-ottelua tehoin 179+254=433. Hän keräsi 617 jäähyminuuttia.
Duchesne pelasi Québecin paikallista juniorisarjaa Ste-Foy Gouverneursin joukkueessa kaudella 1978–1979. Hän siirtyi sieltä seuraavaksi kaudeksi QMJHL-joukkue Québec Rempartsiin. Kahden Rempartsissa vietetyn kauden jälkeen Washington Capitals varasi Duchesnen kahdeksannella kierroksella numerolla 152 kesällä . Hän siirtyi Capitalsin organisaatioon heti seuraavaksi kaudeksi 1981–1982 varauksensa jälkeen. Duchesne teki tulokaskaudellaan 74 ottelussa tehot 9+14=23. Hän pelasi Capitalsissa vielä seuraavat viisi kautta, joista viimeinen kausi 1986–1987 toi Duchesnelle hänen yhden kauden piste-ennätyksensä tehoilla 17+35=52. Kesäkuussa 1987 hänet kaupattiin Alan Haworthin ja ensimmäisen kierroksen varausvuoron kanssa kotikaupunkiinsa Québec Nordiquesin riveihin. Vaihdossa Capitals sai Clint Malarchukin ja Dale Hunterin.


title: Gaétan Duchesne

text: Siirryttyään Nordiquesiin Duchesne teki siellä ensimmäisellä kaudellaan 1987–1988 yhden kauden maaliennätyksensä 24 osumallaan. Kahden Nordiquesissa vietetyn kauden jälkeen hänet kaupattiin Minnesota North Starsiin heinäkuussa 1989 vaihdossa Kevin Kaminskiin. Duchesne pelasi siellä neljä kautta. Kesällä 1993 North Stars muutti Dallasiin ja vaihtoi nimensä Dallas Starsiksi. Duchesne ei kuitenkaan siirtynyt pelaamaan Dallasiin, kun hänet kaupattiin heinäkuussa 1993 San Jose Sharksiin vaihdossa kuudennen kierroksen varausvuoroon. Duchesne kaupattiin toisella Sharks-kaudellaan 1994–1995 huhtikuussa 1995 Florida Panthersiin, jossa hän lopetti kauden päätteeksi NHL-uransa.


title: Gaétan Duchesne

text:
Duchesne piti kauden 1995–1996 välivuotta, mutta pelasi sen jälkeen kotikaupungissaan pelaajauransa viimeiset vuodet 1996–1998 IHL-joukkue Québec Rafalesissa toimien samalla joukkueen pelaaja-apuvalmentajana. Sen jälkeen hän toimi myös QMJHL:n Québec Rempartsin apuvalmentajana.
Duchesne kuoli 16. huhtikuuta 2007 sydänkohtaukseen vain 44-vuotiaana. Hän menetti tajuntansa kotikaupungissaan treenatessaan kuntosalin kuntopyörällä.
Duchesnen poika Jeremy pelasi kaudella 2009–2010 maalivahtina Philadelphia Flyersin organisaatiossa ja pääsi torjumaan yhden NHL-ottelunkin. Yli 1000 NHL-ottelua pelannut puolustaja Steve Duchesne ei ole sukua heille.


title: Jumalien keskusteluja

text: Jumalien keskusteluja (; ) on joukko Lukianoksen kirjoittamia dialogeja kreikkalaisen mytologian jumalten välillä.


title: Jumalien keskusteluja

text: Lukianoksen jumalien keskusteluja kuvaavat dialogit, joihin kuuluvat myös "Merenjumalien keskusteluja", ovat hänen varhaisimpia teoksiaan. Ne on kirjoitettu noin vuonna 158.


title: Jumalien keskusteluja

text: Jumalien keskusteluja on 26. Niistä neljä on suomennettu Ernst Lampénin teokseen "Terve, Lukianos!" (Otava 1924; merkitty tähdellä) ja yksi nimellä "Jumalatarten kauneuskilpa" (Littera 1983; merkitty kahdella tähdellä). Keskusteluihin kuuluvat dialogit seuraavien tahojen välillä:


title: Jumalien keskusteluja

text: "Jumalatarten kauneuskilpa" (kreik. , "Theōn krisis"; lat. "Dearum Iudicium") käsittelee niin kutsuttua Pariksen tuomiota. Siinä Zeus valitsee Pariksen tuomariksi Afroditen, Heran ja Athenen kiistassa siitä, kuka heistä on kaunein. Hermes ja jumalattaret lähtevät Fryygian Ida-vuorelle, missä Paris on paimenena.


title: Jumalien keskusteluja

text: Paris arvioi jumalattaret ensin yhtä kauniiksi. Hän pyytää heitä myös riisuutumaan, mutta sekään ei auta ratkaisun tekemisessä. Lopuksi hän arvioi jumalattaria vielä yksi kerrallaan. Tällöin kaikki yrittävät lahjoa Pariksen. Hera lupaa tälle koko Aasian, ja Athene puolestaan sen, ettei tämä koskaan häviäisi taistelussa. Paris ei anna näiden vaikuttaa tuomioonsa. Afrodite sen sijaan lupaa järjestää kauniin Helenan Pariksen puolisoksi, vaikka tämä onkin jo naimisissa Menelaoksen kanssa. Paris sanoo rakastuneensa Helenaan pelkästään Afroditeen tästä antaman kuvauksen perusteella. Hän suostuu tarjoukseen, ja julistaa Afroditeen voittajaksi.


title: Merenjumalien keskusteluja

text: Merenjumalien keskusteluja (; ) on joukko Lukianoksen kirjoittamia dialogeja kreikkalaisen mytologian merenjumalien välillä.


title: Merenjumalien keskusteluja

text: Lukianoksen jumalien keskusteluja kuvaavat dialogit, toisin sanoen "Merenjumalien keskusteluja" ja "Jumalien keskusteluja", ovat hänen varhaisimpia teoksiaan. Ne on kirjoitettu noin vuonna 158.


title: Merenjumalien keskusteluja

text: Keskusteluja on yhteensä viisitoista. Niihin kuuluvat dialogit seuraavien tahojen välillä:


title: Ilotyttöjen rupatteluja

text: Ilotyttöjen rupatteluja (; ) on Lukianoksen kirjoittama satiiri, joka koostuu hetairoiden keskusteluista.


title: Ilotyttöjen rupatteluja

text: Keskusteluja on viisitoista. Ne kuvaavat hetairoiden elämää, ammattia ja urakehitystä realistisesti. Suurimmassa osassa hetairat keskustelevat keskenään tai äitinsä kanssa. Keskusteluista on suomennettu neljä teoksessa "Terve, Lukianos!" (Otava 1924; merkitty tähdellä) ja viisi teoksessa "Jumalatarten kauneuskilpa ja muita satiireja" (Littera 1983; merkitty kahdella tähdellä).


title: Ilotyttöjen rupatteluja

text: Keskusteluihin kuuluvat seuraavat:


title: Argentiinan historia

text: Ensimmäiset löytöretkeilijät saapuivat nykyisen Argentiinan alueelle 1500-luvulla. Espanjalaiset havittelivat aluetta Portugalin saatua jalansijaa Brasiliassa. 1500-luvun loppuun mennessä Espanjalla oli perustanut siirtokuntia La Plata- joen varrelle, eli nykyisten Argentiinan ja Uruguayn alueille. Alueiden hallinta virallistettiin Espanjan imperiumissa varakuninkaan hallinnassa. Jesuiitoilla oli tuohon aikaan merkittävästi vaikutusvaltaa maan hallinnossa. Samoin kuin Espanjasta, ajettiin jesuiitat pois myös La Platasta vuonna 1767. Napoleonin sotien seurauksena Espanjan hallinto heikkeni ja kriisiytyi, jota itsenäisyysmieliset hyödynsivät ja pitkän vapaussodan jälkeen 1816 siirtokuntien kongressi julisti itsenäisyyden. Seurasi kansallisen hajaannuksen aikakausi, jolloin käytiin ajoittaisia taisteluita. Vasta vuonna 1862 maa sai pysyvän tasavaltaisen hallitusmuodon, vakiintui ja rikastui nopeasti. Toisen maailmansodan jälkeen Perónien juntat hallitsivat maata ajoittain. Vuonna 1982 käyty Falklandin sota kriisiytti sotilasdiktatuurin. Tämän jälkeen valta siirrettiin siviileille ja demokratian vakiintui maahan. 1990-luvun jälkeen maa on ollut talousvaikeuksissa.


title: Argentiinan historia

text: 1400-luvun loppu ja 1500-luvun alku oli suurten maantieteellisten löytöjen aikakausi. Espanja ja Portugali, tuon ajan merkittävimmät merivallat, kilpailivat löytöretkien kunniasta ja eduista. Kateus Portugalia kohtaan, joka oli juuri vallannut Molukkien saariston ja löytänyt Brasilian, sai espanjalaiset varustamaan La Platan löytäneen retkikunnan. Perimmäisenä syynä oli pyrkimys löytää läntinen meritie Intiaan.


title: Argentiinan historia

text: Juan Diaz de Solis, jota silloin pidettiin Espanjan taitavimpana merenkulkijana, ryhtyi retken johtajaksi. Retkikunta lähti Cadizista lokakuussa 1515. Vastatuuleen purjehtien Solis saapui La Platan jokisuulle, jossa hän nousi maihin eräässä saaressa Paranán ja Uruguayn yhtymäpaikalla. Solisin murhasivat kuitenkin pian maan alkuasukkaat eräässä toisessa maihinnousupaikassa virran itäisellä rannalla lähellä nykyistä Maldonadon kaupunkia. Tämän jälkeen miehistö palasi takaisin Eurooppaan.


title: Argentiinan historia

text: Kului 12 vuotta ennen kuin eurooppalaisia jälleen nähtiin Rio Solisen rannoilla. Vuonna 1527 saapui paikalle tunnettu venetsialainen löytöretkeilijä Sebastian Gaboto eli Cabot, sen jälkeen kun hän kapinan vuoksi oli pakotettu luopumaan aikeestaan etsiä meritietä Atlantilta Tyynelle valtamerelle. Gaboto purjehti aina Paraguayhin saakka, mutta paikalliset intiaanit suhtautuivat häneen niin vihamielisesti, että hänen täytyi palata takaisin.


title: Argentiinan historia

text: Carcanalin ja Paraná-joen yhtymäkohtaan perustettiin ensimmäinen eurooppalainen siirtokunta, Fort Sancti Spiritus. Jalometallien etsintä motivoi eurooppalaisia sittemmin monille retkille sisämaahan. Alkuasukkailla, joita espanjalaiset silloin tapasivat, oli hopeisia koristeita ja muita esineitä sekä astioita samasta metallista. Siitä syystä otaksuttiin siellä olevan suuria hopearikkauksia. Sen johdosta antoi Gaboto virralle nimen, joka sillä on tähän päivään asti ollut: Rio de la Plata, hopeavirta.


title: Argentiinan historia

text: Cabot kuitenkin pettyi toiveissaan löytää hopeaa ja kultaa. Jonkun ajan kuluttua hän palasi Madridiin tehdäkseen tiliä löydöistään ja hankkeistaan, jättäen kuitenkin vahvan miehityksen Fort Sancti Spiritusiin. Siirtokunta joutui kuitenkin pian riitoihin intiaanien kanssa, jotka lopulta pääsivät voitolle ja polttivat siirtokunnan. Muutamia eloonjääneitä espanjalaisia pelastui portugalilaisten hallitsemalle alueelle Brasilian rannikolla.


title: Argentiinan historia

text: Ensimmäiset yritykset perustaa siirtokunta olivat epäonnistuneet. Tästä espanjalaiset eivät kuitenkaan välittäneet. Seikkailunhalu ja halu rikastua nopeasti uusien siirtokuntien tuotoilla olivat edelleen suosittuja Espanjassa. Don Pedro de Mendoza, joka oli lähtöisin eräästä maan ylhäisimmistä ja kunnioitetuimmista perheistä, teki kuningashuoneen kanssa sopimuksen. Hän varusti omalla kustannuksellaan retkikunnan, ja sai valtuutuksen ryhtyä kaikkien valloittamiensa alueiden maaherraksi.


title: Argentiinan historia

text: Vuonna 1536 saapui Mendoza La Platan läntiselle rannalle ja laski helmikuun 2. päivänä Buenos Airesin peruskiven. Kaupunki sai nimekseen Santissima Trinidad, kun sen satamaa sen sijaan nimitettiin Santa Maria de Buenos Airesiksi. Nimi Buenos Aires, hyvä ilma, annettiin sille raittiiden merituulien vuoksi, jotka sinne kesäpäivinä puhaltavat, ja tekevät sen muutoin tuskastuttavan kuumuuden siedettävämmäksi.


title: Argentiinan historia

text: Aluksi elintarvikepula ja intiaanien hyökkäykset pakottivat Mendozan jättämään uuden siirtokunnan ja vetäytymään ylemmäksi jokea pitkin Fort Sancti Spiritusiin. Sieltä lähetettiin vuonna 1537 retkikunta, joka löysi Paraguayn ja perusti maan nykyisen pääkaupungin Asunciónin. Retkikunnan päällikkö Ayolas teki vielä retken Peruun, mutta paluumatkalla väijyksissä olleet intiaanit surmasivat hänet ja muut retkikuntaan osallistuneet. Intiaanit olivat saaneet tietää, että Ayolasin retkikunta toi mukanaan hopeaa Perusta.


title: Argentiinan historia

text: Siirtolaisasutusta jatkettiin seuraavina vuosina eri päällikköjen ja maaherrojen johdolla, vaikka jokseenkin vähäisessä määrin. Myös Perusta tehtiin retkiä, jolloin perustettiin Santiago del Estero (1553), Tucuman (1565), Córdoba (1573), Salto (1582), Rioja (1591) ja Jujuy (1592).


title: Argentiinan historia

text: Chilestä tulleet uudisasukkaat asettuivat Cuyon maakuntiin, jotka vielä kauan myöhemmin luettiin osaksi Chileä. Vuonna 1555 maa sai ensimmäisen piispansa, Pedro la Torren, joka Madridista siirryttyään toimi virkavahvistuksena uudisasukkaiden itsensä valitsemalle maaherralle Yralalle. Asunción oli tuohon aikaan espanjalaisen siirtokunnan pääpaikka. Kesäkuun 11. päivänä 1580 perusti Juan de Garay Buenos Airesin uudestaan. Muutamia vuosia myöhemmin intiaanit surmasivat hänet kun hän oli matkustamassa Santa Féhen.


title: Argentiinan historia

text: Espanjalaiset ja alkuperäisasukkaat suhtautuivat toisiinsa vihamielisesti. Käytännössä elettiin jatkuvassa sotatilassa, jossa espanjalaiset eivät osoittaneet mitään sääliä, vaan tekivät itsensä julmuudestaan ja kovuudestaan tunnetuiksi. On muistettava, että elettiin aikaa jolloin Espanja tuli kuuluisaksi verilöylyistään ja julmuuksistaan Alankomaissa.


title: Argentiinan historia

text: Suojellakseen alamaisiaan julmuuksilta kutsui Paraguayn maaherra jesuiitat maahan. Vuonna 1591 alueelle saapui kaksi jesuiittaa, isä Tuomas Field ja isä Ortega. Heidän toimintansa tuloksena 37 vuotta myöhemmin laskettiin maassa olevan 110 000 uutta kastettua katolilaista. Jesuiitat pääsivät hallitsevaan asemaan Paraguayssa, joka 1680 julistettiin itsenäiseksi siirtomaaksi. He hallitsivat patriarkaalisesti, mutta kuitenkin kunnioittaen intiaaneja, toisin kuin oli käytänteenä muissa maakunnissa.


title: Argentiinan historia

text: Buenos Aires oli 1600-luvulla Perun varakuninkaan hallinnassa. Sillä oli kuitenkin oma kuvernööri. Kaupungin kauppa ja varallisuus kasvoivat niin, että se herätti myös Sevillan porvarien kateutta. Heidän onnistui hankkia Buenos Airesille maahantuontikielto muualta kuin Perun kautta. Samoin vienti rajoitettiin 16 000 busheliin viljaa, 25 tonniin lihaa sekä samaan määrään talia. Nämä kiellot synnyttivät kuitenkin hyvin laajan salakaupan. Sitä edistääkseen portugalilaiset perustivat vuonna 1680 Colonia de San Sacramenton Buenos Airesia vastapäätä virran toiselle puolelle. Englantilaiset puolestaan saivat Utrechtin rauhassa monopolin tuoda mustia orjia La Plataan.


title: Argentiinan historia

text: 1700-luvun kuluessa Buenos Airesin täytyi monta kertaa puolustautua portugalilaisten ja intiaanien hyökkäyksiä vastaan. Vuonna 1724 kävi portugalilainen laivasto Montevideon lahdella, mutta kenraali Bruno de Zabala pakotti sen vetäytymään takaisin. Sama kenraali perusti vuonna 1726 Montevideon kaupungin. Vuonna 1762 pakotettiin portugalilaiset, jotka partiomatkoilla ja laivakäynneillään jatkoivat levottomuuksiaan Buenos Airesissa, luovuttamaan virran varrella olevan varustetun tukikohtansa, Colonia de San Sacramenton. Pariisin rauhanteossa seuraavana vuonna heidän kuitenkin onnistui saada tukikohtansa takaisin. Vuoden 1777 alussa päättyneen lyhyen sodan tuloksena heidät pakotettiin luopumaan siitä lopullisesti.


title: Argentiinan historia

text: Samaan aikaan julistettiin Buenos Aires varakuningaskunnaksi. Ensimmäiseksi varakuninkaaksi tuli kenraali Zeballos, joka oli toiminut sotajoukkojen päällikkönä kamppailussa Portugalia vastaan. Buenos Airesin varakuningaskuntaan kuuluivat maaherrakunnat Paraguay, Tucuman, Cuyo ja Rio de la Plata. Vuonna 1780 ryhdyttiin perustamaan siirtokuntia myös Patagonian rannikoille.


title: Argentiinan historia

text: Jesuiittojen toiminta määrättiin lopetettavaksi kaikissa Espanjan valtapiiriin kuuluvissa maissa vuonna 1767. Eräänä aamuna kyseisenä vuonna heidän luostarinsa saarrettiin ja heidät kuljetettiin laivalla La Platan siirtokunnista ilman viivytyksiä Cadiziin.


title: Argentiinan historia

text: Vuosisadan lopussa otettiin ensimmäisiä askelia kulttuuri- ja sivistyselämän kehityksessä. Vuonna 1799 alkoi ilmestyä maan ensimmäinen sanomalehti. Pian tämän jälkeen perustettiin lääketieteellinen koulu, taideakatemia ja ranskankielen oppilaitos Buenos Airesiin.


title: Argentiinan historia

text: Napoleonin vastaisen sodan aikana tekivät englantilaiset vuosina 1806 ja 1807 kaksi yritystä nousta maihin ja hyökätä La Platan alueelle, mutta heidät lyötiin. Maan varakuninkaalla Rafael de Sobremontella ei kuitenkaan ollut mitään osuutta tähän voittoon. Hän oli päinvastoin englantilaisten lähestyessä perääntynyt sisämaahan. Kun hän sitten englantilaisten poistuttua palasi takaisin, eivät kansanjoukot enää halunneet häntä hallitsijakseen ja varakuningas erotettiin.


title: Argentiinan historia

text: Espanjasta lähetettiin uusi varakuningas, joka kuitenkin pian huomattiin virkaansa sopimattomaksi. Hän oli ankara ja kansan mielipiteestä piittaamaton mies, sotamarsalkka Cisneros, joka vastusti jyrkästi kaikkia heränneen vapaudentunnon ilmauksia. Hän sai osakseen kansan vihan. Tässä tilanteessa saapui tieto, että Sevillassa hallitseva juntta oli kumottu. Täten syntyi epätietoisuus siitä, ketä oikeastaan tulisi pitää hallitsijana: kuningasta, joka oli erotettu, vai junttaa, joka oli syrjäytetty. Päätettiin kutsua kokoon kansalliskokous. Se kokoontuikin toukokuun 22. päivänä 1810 ja julisti varakuninkaan ajan loppuneeksi sekä päätti asettaa hallintoneuvoston, jonka tulisi valvoa hallintoa.


title: Argentiinan historia

text: Vuoden 1810 keväällä pidetyissä vaaleissa pääsi espanjalaismielinen puolue voitolle, ja Cisneros valittiin neuvoston presidentiksi. Tämä herätti yleistä tyytymättömyyttä ja Buenos Airesin väestö pakotti valitsemaan uuden neuvoston, jonka jäseniksi valittiin pelkkiä itsenäisyyden ystäviä. Vaalipäivää, 25. toukokuuta 1810, on sittemmin pidetty Argentiinan vapauden päivänä.


title: Argentiinan historia

text: Espanjalaismielinen puolue, joka oli kärsinyt tappion Buenos Airesissa, perusti päämajansa Montevideoon ja taisteli innolla itsenäisyysliikettä vastaan. Kuitenkin vallankumousliike sai eripuolille La Platan provinsseja lähetettyjen asiamiestensä avulla liittolaisia kaikkialla maassa ja vastustajien toimilla ei ollut kovinkaan suurta menestystä. Kapinaliike sai tehokasta apua myös Englannilta. Etelämaalaisten vilkkaalla temperamentilla uskottiin voitavan vapauttaa koko espanjalainen Etelä-Amerikka emämaan ylivallasta.


title: Argentiinan historia

text:
Vuonna 1811 lähetettiin armeija kenraali Manuel Belgranon johdolla Paraguayhin liittämään tämäkin maa osaksi vallankumousta. Lopputuloksena oli kuitenkin pettymys: Paraguay kyllä julisti itsensä itsenäiseksi Espanjasta, mutta ei ollut halukas yhdistymään Buenos Airesiin, vaan julisti olevansa itsenäinen valtio. Parempi onni Belgranolla oli seuraavana vuonna, kun hän Tucumanin luona voitti Perusta hyökkäävän espanjalaisen armeijan. Vuonna 1813 hän osittain tuhosi ja vangitsi erään espanjalaisen sotajoukon Salton läheisyydessä ja marssi juhlakulkueessa kaupunkiin.
31. tammikuuta 1813 kokoontuivat jokaisen maakunnan edustajat kongressiin Buenos Airesiin. Edustajat hyväksyivät Belgranon ja hänen armeijansa esittämät kansallisvärit (sininen, valkoinen, sininen), vahvistivat maan vaakunan ja julistivat kaikki sen jälkeen maassa syntyvät orjien lapset vapaiksi.


title: Argentiinan historia

text: Seuraavina vuosina taisteltiin vaihtelevalla onnella. Espanja lähetti laivaston ja apujoukkoja Montevideoon. Talvella 1813 itsenäisyyspuolueen amiraali Brownin onnistui hävittää espanjalainen laivasto ja valloittaa Montevideo. Vuonna 1816 kokoontui kansalliskongressi Tucumanissa ja heinäkuun 9. päivänä julisti juhlallisesti näiden yhdistyneiden maakuntien itsenäisyyden.


title: Argentiinan historia

text: Kun tilanne Argentiinassa oli selvä, saatettiin aloittaa Chilessä ja Perussa vastaava kansojen vapaustaistelu. Kenraali San Martín, joka tuli ylipäälliköksi Belgranon jälkeen, kulki vuonna 1818 sotajoukkoineen Andien yli ja saavutti voitoillaan Chacobucon ja Maypún luona Chilelle vapauden. Heinäkuun 3. päivänä 1821 hän miehitti Perun pääkaupungin Liman, jolloin Espanjan valta Etelä-Amerikassa tuli kokonaan murretuksi. Pyhä allianssi, joka samaan aikaan melkein kaikkialla Euroopan mannermaalla puolusti menestyksellä kuningasvallan asiaa, aikoi lähettää sotajoukon ja laivaston saadakseen myös Amerikassa palautettua monarkkien vallan, mutta Englanti esti hankkeen.


title: Argentiinan historia

text: Itsenäisyys oli nyt turvattu, mutta maan sisällä vallitsi anarkia, sekasorto. Oltuaan vuosisatoja Espanjan täydellisessä poliittisessa holhouksessa – kaikki virkamiehet olivat syntyperäisiä espanjalaisia – kansalla ei ollut kokemusta hallinnon järjestämisestä. Lisäksi pitkä sota-aika oli kasvattanut monista sotapäälliköistä autoritäärisen yksinvallan kannattajia. Tämän lisäksi he olivat päässeet vallan makuun, josta luopuminen tuntui heistä nyt vaikealta. Sitä paitsi Buenos Airesilla ja maakunnilla oli eriävät intressit: kun edellinen tahtoi yhdistää kaikki maakunnat yhteisen hallituksen alaisuuteen, jolla tulisi sijaitsemaan Buenos Airesissa, suosivat maakunnat sitä vastoin enemmän federalistista hallitusmuotoa, kuten Sveitsissä ja Yhdysvalloissa.


title: Argentiinan historia

text: Maahan muodostui nopeasti kaksi toisiaan vastustavaa puoluetta: unitaarinen (keskusvaltaan pohjautuva) ja federalistinen (liittovaltiolle rakentuva). Vuosina 1814−1820 oli hallituksen johdossa johtajan nimikkeellä useita henkilöitä, jotka joutuivat eroamaan joko vapaaehtoisesti taikka poliittisten vastustajien pakottamana. Vuonna 1820 julistettiin unitaarinen hallitusmuoto lakkautetuksi, ja kukin maakunta sai vapauden järjestää hallintonsa miten itse tahtoi. Tämä yhteiskunnallinen tilanne kesti vuoteen 1825, jolloin Buenos Airesiin kokoontuivat maakuntien lähetystöt uuteen kongressiin, joka valitsi Bernardino Rivadavian uudelleen perustetun liittovaltion presidentiksi.


title: Argentiinan historia

text: Presidentti oli ennen ollut ministerinä Buenos Airesissa ja häntä kunnioitettiin Argentiinan etevimpänä valtiomiehenä. Mutta hänkään ei saanut pysyä kauan hallituksen johdossa. Unitaaristen periaatteittensa takia joutui hän pian riitaan kongressin kanssa ja erosi vuonna 1827. Brasilia oli sillä aikaa, vuonna 1825, aloittanut sodan Argentiinaa vastaan. Vuonna 1827 sota päättyi Argentiinan voittoon. Brasilia pakotettiin luopumaan vaatimuksestaan saada liittää Montevideota ympäröivät alueet itseensä. (Banda Oriental), joka sen jälkeen julistettiin itsenäiseksi Uruguayn tasavallaksi.


title: Argentiinan historia

text: Kun sota Brasiliaa vastaan oli päättynyt, puhkesivat sisäiset riitaisuudet uudelleen unitaristien ja federalistien välillä. Maa hajosi viiteen riippumattomaan alueeseen, joissa kussakin oma kenraali kaappasi vallan itselleen. Vuonna 1829 tuli Juan Manuel Rosas Buenos Airesin kuvernööriksi. Hänen onnistui voittaa poliittiset kilpailijansa. Tämän jälkeen hän teki suurimittaisen hyökkäyksen intiaaneja vastaan karkottaen heidät Rio Negron toiselle puolelle.


title: Argentiinan historia

text: Rosas erosi virastaan, mutta hänet valittiin vuonna maan 1835 diktaattoriksi ja hän hallitsi autoritäärisesti. Alipäällikkönsä Quirogan hän lähetti maan sisäosien kuvernööriksi. Hänet kuitenkin murhattiin matkalla. Tämän seurauksena Rosas määräsi Santa Fén ja Corrientesin kuvernöörit ammuttaviksi, vaikka ei ollut mitään todisteita heidän osallisuudestaan murhaan. Tällainen hallintotapa luonnollisesti synnytti tyytymättömyyttä ja kapinointia.


title: Argentiinan historia

text: Corrientesin provinssi nousi kapinaan vuonna 1839, mutta Rosas tukahdutti yrityksen sodalla ja kapinalliset murskattiin Paso Largon taistelussa. Vuonna 1841 seurasi uusi kapina kenraali Lavallen johdolla, mutta Lavalle vangittiin ja hänet ammuttiin lokakuussa samana vuonna. Ulkopolitiikassaan Rosas oli nationalistinen ja toimi usein harkitsemattomasti. Julistaessaan Paraná- ja Uruguay- joen suljetuiksi kaikilta vieraiden valtioiden aluksilta, hankki hän vihollisikseen Englannin ja Ranskan, joilla oli merkittävää laivaliikennettä näillä kulkuväylillä.


title: Argentiinan historia

text: Rosas oli toimillaan saanut itselleen paljon vihollisia. Lopulta Rosasin useat viholliset saivat johtajakseen Entre Riosin provinssin kuvernöörin, kenraali Urquizan, joka yhdessä Corrientesin maakunnan joukkojen ja Brasilian armeijan tuella ensin vapautti Montevideon linnoituksen Rosasin joukkojen piirityksestä. Sen jälkeen voitettiin Rosasin joukot Monte Cacerosin luona lähellä Buenos Airesia. Rosasin onnistui päästä eräällä englantilaisella sotalaivalla pakoon Englantiin. Vähän aikaisemmin olivat ranskalaiset ja englantilaiset sotalaivat murtaneet Obligadon meritaistelussa Uruguay-virran sulun. Laivaliikenne julistettiin vapaaksi kaikille kansoille.


title: Argentiinan historia

text: Rosasin kukistumisen jälkeen syntyi uusia sisäisiä riitoja. Vuonna 1854 julistettiin kenraali Uruquiza eräässä Paranán kaupungissa pidetyssä kansalliskokouksessa Argentiinan liittovaltion ensimmäiseksi presidentiksi. Buenos Aires oli sillä välin julistautunut toisista maakunnista eli valtioista riippumattomaksi ja ajautui näiden kanssa kiistoihin. Kiistoja seuranneissa taisteluissa pääsi Buenos Aires lopulta voitolle.


title: Argentiinan historia

text: Vuonna 1862 Argentiinan tasavalta sai perustuslain, joka määritti sen liittovaltioksi ja sen presidentiksi valittiin kenraali Mitre kuudeksi vuodeksi. Kiistaa uuden valtion pääkaupungista ei saatu tuolloin ratkaistua. Asia ratkaistiin vasta 1881 Buenos Airesin eduksi. Sitä ennen se tuotti kahdenkymmenen vuoden ajan paljon epävarmuutta. Sen jälkeen kun tämä kysymys oli ratkaistu, vauhdittuivat yhteiskunnalliset muutokset entisestään.


title: Argentiinan historia

text: Poliittisen elämän rauhoituttua voitiin kiinnittää huomiota kansansivistykseen ja koululaitoksen parantamiseen, ryhdyttiin rakentamaan rautateitä ja vetämään lennätinlinjoja. Maan ulkomaankauppa lisääntyi huomattavasti. Maahanmuutto lisääntyi ja maa otti vastaan siirtolaisia vastaan toiseksi eniten Yhdysvaltojen jälkeen maailmassa. 1800-luvun lopulla maa rikastui nopeasti uudenaikaisen maatalouden ja kaupan ansiosta. Vuosina 1880–1930 Argentiina kuului maailman kymmenen rikkaimman maan joukkoon. Vuodesta 1890 alkaen Argentiinaa ravisteli kuitenkin vakava talouslama, jonka vaikutukset levisivät Lontoon finanssijärjestelmän kautta koko teollistuneeseen maailmaan.


title: Argentiinan historia

text: Konservatiivit hallitsivat vuoteen 1916 asti, jolloin heidän perinteiset kilpailijansa radikaalit, jotka korostivat rehellisiä vaaleja ja demokratiaa, nousivat valtaan. Vuoden 1929 suuren laman ja maailmanlaajuisten talousvaikeuksien aikana Argentiinan asevoimat syrjäytti 1930 presidentti Hipólito Yrigoyenin vallasta, jota seurasi vuosikymmen konservatiivien valtaa.


title: Argentiinan historia

text: Toisen maailmansodan puhjetessa Argentiina julistautui puolueettomaksi. Vuonna 1942 maa kieltäytyi katkaisemasta suhteita Saksaan ja Japaniin. Vuonna 1943 akselivalloille myötämielinen asevoimien juntta kaappasi vallan kenraali Pedro Pablo Ramírezin johdolla. Yksi sen johtajista oli eversti Juan Domingo Perón, joka nousi hallituksen näkyvimmäksi hahmoksi työvoimaministerinä. Argentiina katkaisi suhteet akselivaltoihin vuonna 1944 ja julisti niille sodan vuonna 1945.


title: Argentiinan historia

text:
Sodan jälkeen Juan Perón voitti presidentinvaalit 1946. Hän lupasi työläisille korkeammat palkat ja sosiaaliturvaa. Perónin politiikassa ensisijalla oli työllisyyden ylläpito, ja ammattiyhdistysten laajentaminen. Vuoden 1947 ensimmäinen viisivuotissuunnitelma perustui kansallistetun teollisuuden tuomaan kasvuun. Perónia on arvosteltu siitä, että hän laiminlöi maataloutta ja käynnisti palkankorotuksilla inflaation. Perónin vaimo, "Evitaksi" kutsuttu Eva Perón pantiin vastuuseen suhteista työväkeen. Evitasta tuli miltei pyhimys Argentiinassa. Hän perusti useita köyhien avustusohjelmia ja työskenteli ahkerasti myös naisten aseman parantamiseksi. Argentiinan naiset saivat äänioikeuden vuonna 1947. Useat natsit pakenivat sodan päätyttyä Perónin Argentiinaan. Vuonna 1949 säädettiin uusi perustuslaki, joka vahvisti presidentin valtaa. Perónin tukijoiden hallitsema kongressi sääti lain, joka kielsi presidentin arvostelemisen. Vuonna 1951 Perón valittiin uudelleen presidentiksi suurella enemmistöllä. Hänen vaimonsa kuoli syöpään 1952, jonka jälkeen Perónin suosio alkoi hiipua.
Kesäkuussa 1955 laivasto yritti vallankaappausta, mutta uskolliseksi jäänyt armeija kukisti sen. Syyskuussa kaikki puolustushaarat nousivat kuitenkin yhdessä kapinaan ja kolmipäiväisissä taisteluissa kuoli tuhansia. Perón pakeni paraguaylaisella sotalaivalla maasta ja asettui Espanjaan. Vuoden 1853 Yhdysvaltain malliin perustuva perustuslaki palautettiin voimaan.


title: Argentiinan historia

text: 1950- ja 1960-luvuilla sotilas- ja siviilihallinto vuorottelivat. Talouskasvu hiipui ja työväki radikalisoitui. Vuonna 1966 kenraali Juan Carlos Onganía kaappasi vallan ja hallitsi diktaattorina vuoteen 1970. 11. maaliskuuta 1973 järjestettiin ensimmäiset vaalit kymmeneen vuoteen. Perónia estettiin osallistumasta, mutta hänen tukijansa Héctor José Cámpora valittiin presidentiksi ja Perónin seuraajat saivat hallintaansa myös kongressin molemmat kamarit. Cámpora erosi heinäkuussa 1973, jolloin piti järjestää uudet vaalit. Perón palasi maanpaosta ja asettui ehdolle varapresidenttinään kolmas vaimonsa Isabel Martínez de Perón. Tuolloin sekä vasemmiston että oikeiston terroristiryhmät uhkasivat jo maan järjestystä. Hallitus hallitsi hätätilavaltuuksin ja sai vangita ihmisiä ilman syytteitä.


title: Argentiinan historia

text: Tuolloin jo iäkäs Perón kuoli kesken kautensa 1. heinäkuuta 1974 ja häntä seurasi hänen vaimonsa ja varapresidenttinsä, "Isabelita". Maassa oli laajoja lakkoja ja poliittista terrorismia. Isabelita oli entinen kabareetanssija ja heikkotahtoinen valtionpäämies, jolta asevoimien kaikkien puolustushaarojen muodostama juntta Jorge Rafael Videlan johdolla otti vallan 24. maaliskuuta 1976.


title: Argentiinan historia

text: Ihmisoikeusloukkauksista tuli arkipäivää juntan valtakaudella. Arviolta 8 960–30 000 argentiinalaista tapettiin tai katosi sen valtakaudella. Argentiinassa tätä nimitetään likaiseksi sodaksi () tai nimellä "El Proceso". Ihmisoikeusloukkaukset rasittivat maan kuvaa ulkomailla, ja juntta leimasi kritiikin Argentiinan vastaiseksi kampanjaksi. Ulkopoliittisesti juntalla oli kiistoja Chilen kanssa kolmesta asumattomasta saaresta Etelä-Amerikan eteläkärjessä Beaglen kanaalissa ja vuonna 1977 Pinochetin Chile ja Argentiina olivat lähellä avointa sotaa.


title: Argentiinan historia

text: Argentiina yritti valloittaa Yhdistyneen kuningaskunnan Falklandsaaret 2. huhtikuuta 1982. Britit lähettivät laivasto-osaston paikalle ja argentiinalaiset antautuivat taisteluiden päätteeksi 14. kesäkuuta 1982. Sotilasjuntta kaatui ja Argentiina palasi demokratiaan 1983. Vuonna 1983 inflaatio oli 900 % vuodessa.


title: Argentiinan historia

text: Ensimmäiseksi presidentiksi valittiin 30. lokakuuta 1983 vaaleissa Unión Cívica Radicalin Raúl Alfonsín. Seuraavien 16 vuoden aikana järjestettiin kolmet vaalit ilman vallankaappauksia. Partido Justicialistan Carlos Menem voitti kaksi kertaa ja Fernando de la Rúa valittiin kerran.


title: Argentiinan historia

text: Alfonsínin hallitus aloitti tutkimuksen sotilasjuntan aikaisista ihmisoikeusloukkauksista ja järjesti asevoimat siviilien alaisuuteen. Talousvaikeuksien vuoksi Alfonsín menetti luottamuksensa ja luopui kuusivuotisesta kaudestaan puoli vuotta ennenaikaisesti. Häntä seurasi Menem.


title: Argentiinan historia

text: Menem yritti leikata hyperinflaatiota liberaalilla talouspolitiikalla. Vuonna 1992 käyttöön otettu, australin korvannut Argentiinan peso sidottiin kiinteällä kurssilla Yhdysvaltain dollariin, valtionyrityksiä yksityistettiin ja kaupan ja liiketoiminnan rajoituksia purettiin. Argentiina oli perustamassa Mercosur-tulliliittoa. Talouskasvu oli aluksi nopeaa. Side Yhdysvaltain dollariin osoittautui lopulta vääräksi päätökseksi ja dollarin vahvistuminen tuhosi Argentiinan vientikaupan. Menem palautti diplomaattiset suhteet Britanniaan 1990 ja armahti sotilasjuntan edustajat. Hänet valittiin uudelle kaudelle 1995. Jo syyskuussa 1996 talousvaikeudet johtivat yleislakkoon. Valtiovarainministeri Domingo Cavallo erosi kyllästyneenä valtion korruptioon ja laittomuuksiin. Vasemmistolaisen Alianzan Fernando de la Rúa valittiin presidentiksi 1999. Hän peri 114 miljardin dollarin valtionvelan. Suurin osa veloista oli aikaisempien diktaattorien, yksityisten pankkien ja yritysten yksityistä lainaa, jonka Argentiinan valtio oli moraalittoman velan teorian mukaisesti ottanut maksettavakseen.


title: Argentiinan historia

text: Vuoden 1998 Aasian talouskriisi johti valuuttapakoon ja nelivuotiseen taantumaan, joka päättyi talouspaniikkiin marraskuussa 2001. Vuoden 2000 suu- ja sorkkatautiepidemia oli tuhonnut Argentiinan maataloustuotteiden viennin. Kansainvälinen valuuttarahasto myönsi maalle 40 miljardia lisää lainaa.


title: Argentiinan historia

text: Maaliskuussa 2001 de la Rúa muodosti kansallisen yhtenäisyyden hallituksen ministerien eroamisten vuoksi, ja kävi läpi kolme valtiovarainministeriä kolmessa viikossa. Heinäkuussa koko maa pysähtyi yleislakkoon hallituksen leikkausten vuoksi. Opposition peronistit saivat haltuunsa kongressin molemmat kamarit. 3. joulukuuta 2001 valtiovarainministeri Cavallo rajoitti rahan nostamista tileiltä valuuttapaon vuoksi. Päätöstä seurasi yleislakko ja väkivaltaisia mielenosoituksia (ns. "Corralito"). De la Rúa erosi 20. joulukuuta. Vuoden 2001 lopussa väliaikainen presidentti Adolfo Rodríguez Saá julisti maan maksukyvyttömäksi 88 miljardin velkojen takia. Seuraava väliaikainen presidentti Eduardo Duhalde katkaisi dollarin ja peson suhteen, mikä johti valuutan devalvaatioon. Talousromahdus heikensi keskiluokan asemaa, palkat laskivat lähes puoleen ja pankkisäästöt haihtuivat olemattomiin.


title: Argentiinan historia

text: 27. huhtikuuta 2003 järjestettiin presidentinvaalit, joissa vasemmistolainen peronisti Néstor Kirchner valittiin kahden vuoden väliaikaishallinnon jälkeen. Toiselle kierrokselle häntä vastaan noussut Menem luovutti ennen toisen kierroksen vaaleja. Kirchner vahvisti asemiaan lokakuun 2005 vaaleissa.


title: Argentiinan historia

text: Maaliskuussa 2005 Argentiina pääsi sopimukseen velkojiensa kanssa 103 miljardin Yhdysvaltain dollarin velkojensa uudelleenjärjestelystä. Joulukuussa 2005 maa ilmoitti maksavansa Kansainväliselle valuuttarahastolle (IMF) koko velkansa, noin 9,9 miljardia dollaria.


title: Argentiinan historia

text: Néstor Kirchner ei pyrkinyt toiselle kaudelle, vaan presidenttiehdokkaaksi asettui hänen vaimonsa Cristina Fernández de Kirchner, kokenut poliitikko hänkin, joka voitti lokakuussa 2007 pidetyt vaalit.


title: Tukholman ohjelma

text: Tukholman ohjelma määrittelee suunnan Euroopan Unionin toiminnalle poliisi-, raja- ja tulliyhteistyössä, oikeusasioissa sekä turvapaikka-, maahanmuutto- ja viisumipolitiikassa. Se on määräaikainen ja kestää viisi vuotta.


title: Tukholman ohjelma

text: Euroopan unionin komissio, jolla unionissa on esitysoikeus, esitti Tukholmassa 16.-17. heinäkuuta 2009 kokoontuneelle EU-maiden oikeus- ja sisäministereille ehdotuksen, josta ministerit keskustelivat, tosin vielä epävirallisesti.


title: Tukholman ohjelma

text: Ohjelma on jatkoa kahdella Suomessa ja Alankomaissa neuvotelluille ohjelmilla eli Tampereen ohjelmalle vuosina 1999-2004 ja Haagin ohjelmalle vuosina 2004-2009.


title: Tukholman ohjelma

text: Perustana tälle ohjelmalla on ns. Maastrichtin sopimus, jossa oikeus- ja sisäasioista tuli Euroopan Unionin rakenteen kolmas pilari. Tämä sopimus tuli voimaan vuonna 1993, eli ennen Suomen liittymistä Unionin jäsenyyteen.


title: Tukholman ohjelma

text: Tukholman ohjelma koostuu seitsemästä luvusta: johdanto, kansalaisen oikeudet, oikeusasiat, kansalaisten suojelu, raja-asiat, maahanmuutto- ja turvapaikka-asiat sekä oikeus- ja sisäasioiden ulkosuhteet.


title: Tukholman ohjelma

text: Poliisitoiminnan osalta ohjelmassa korostetaan entistä tehokkaamman tietojenvaihdon merkitystä ja operatiivisen yhteistyön merkitystä.


title: Tukholman ohjelma

text: Yhdeksi Tukholman ohjelman ydintavoitteista on mainittu solidaarisen ”kansalaisten Euroopan” rakentaminen. Sopimuksen sanotaan tarjoavan eurooppalaisille lisäarvoa erityisesti torjumalla tehokkaammin rajatylittävää rikollisuutta ja punnitsemalla turvallisuutta perusoikeuksien suojaa vasten.


title: Tukholman ohjelma

text: Tavoitteena on ollu myös aikaansaada toimiva maahanmuuton hallinta niin vastaanottaja- ja lähtömaiden, kuin yksittäisten maahanmuuttajien näkökulmasta. Lisäksi yhteiseurooppalainen, solidaarisuudelle perustuva turvapaikkajärjestelmä pysyy EU:n tähtäimessä.


title: Tomi Leivo

text: Tomi Leivo (s. 24. syyskuuta 1989 Lappeenranta) on suomalainen jääkiekkoilija, joka edustaa SM-liigajoukkue KooKoota. Hän on pelipaikaltaan vasen laitahyökkääjä. KooKoon urheilutoimenjohtaja Jarno Kultanen on kuvaillut Leivoa monikäyttöiseksi yleispelaajaksi.


title: Tomi Leivo

text: Leivo on Saimaan Pallon kasvatti. Hän debytoi SM-liigassa kaudella 2008–2009, jolloin Leivo pelasi kolme ottelua ilman tehopisteitä. Hän oli samalla kaudella SaiPan A-nuorten toiseksi paras pistemies Jesse Ryhäsen jälkeen tehoilla 14+20=34. Huhtikuussa 2009 Leivo teki kaksivuotisen jatkosopimuksen SaiPan kanssa.


title: Tomi Leivo

text: Kaudella 2009–2010 Leivo ei pelannut yhtään ottelua SM-liigassa, vaan hänen kautensa kului lähes kokonaan A-nuorissa. Leivo teki siellä tehot 19+22=41, joilla hän oli SaiPan paras pistemies sekä A-nuorten SM-liigan maalipörssin kahdeksas KalPan Mikko Nuutisen ja Lukon Aki Kangasmäen kanssa. Leivo vahvisti kauden aikana myös kolmen ottelun ajan Mestis-joukkue Mikkelin Jukureita tehden niissä yhden maalin. Elokuussa 2010 Leivo palasi lainalle Jukureihin, jossa hän pelasi koko kauden 2010–2011 ajan. Hänen tulokaskautensa Mestiksessä toi 42 runkosarjaottelussa tehot 13+16=29 ja yhdeksässä playoff-ottelussa yhden syöttöpisteen. Leivo voitti kauden päätteeksi Mestis-hopeaa.


title: Tomi Leivo

text: Helmikuussa 2011 Leivo teki vuoden mittaisen jatkosopimuksen SaiPan kanssa. Kausi 2011–2012 oli hänelle tulokaskausi SM-liigassa ja se toi Leivolle 48 runkosarjaottelussa tehot 8+7=15, joilla hän sijoittui tulokkaiden pistepörssissä viidenneksi Ässien Tommi Taimen kanssa. Leivon liigauran avausmaali syntyi 6. lokakuuta 2011 Rauman Lukkoa vastaan. Hän pelasi kauden aikana myös kolme ottelua lainalle Jukureissa. Tammikuussa 2012 Leivo teki 2+1-vuotisen jatkosopimuksen SaiPan kanssa.


title: Tomi Leivo

text: Kaudesta 2012–2013 Leivo pelasi ison osan myös lainalla Jukureissa, joissa hän sai tililleen 14 runkosarjaottelua. Kauden 2013–2014 Leivo pelasi taas kokonaan SaiPassa tehden SM-liigan yhden kauden maaliennätyksensä yhdeksällä osumallaan. Huhtikuussa 2014 hän teki vuoden mittaisen jatkosopimuksen joukkueen kanssa. Huhtikuussa 2015 sitä jatkettiin taas vuodella, kuten myös saman vuoden joulukuussa taas kevääseen 2017 asti. Leivo teki kaudella 2015–2016 SM-liigan yhden kauden piste-ennätyksensä tehoilla 8+17=25. Kausi 2016–2017 hänellä päättyi loukkaantumiseen helmikuussa 2017.


title: Tomi Leivo

text: Leivo siirtyi kaudeksi 2017–2018 kaksivuotisella sopimuksella KooKoohon.


title: Balázs Kangyal

text: Balázs Kangyal (s. 24. heinäkuuta 1969 Budapest) on unkarilainen jääkiekkopuolustaja ja Budapest Starsin toimitusjohtaja. Kangyal aloitti Unkarin pääsarjassa jo vuonna 1985 ja on pelannut Unkarin maajoukkueen paidassa eniten otteluita, nimittäin 237. Kangyal oli mukana voittamassa 1. divisioonan MM-kisat Sapporossa vuonna 2008 ja toimi Unkarin joukkueen kapteenina vuoden 2009 MM-kisoissa. Turnauksen jälkeen Kangyal ilmoitti lopettavansa maajoukkueessa.


title: Jaakko Rissanen

text: Jaakko Rissanen (s. 12. marraskuuta 1989 Kuopio) on suomalainen jääkiekkoilija, joka pelaa SM-liigajoukkue Kalevan Pallossa. Rissanen on pelipaikaltaan keskushyökkääjä, mutta hän osaa pelata myös laidassa.


title: Jaakko Rissanen

text: Rissanen on Kalevan Pallon oma kasvatti. Hän oli kaudella 2006–2007 joukkueen B-nuorten paras pistemies ja B-nuorten I-divisioonan pistepörssin neljäs tehoilla 23+25=48. Kaudeksi 2007–2008 KalPan B-nuoret nousivat SM-sarjaan ja Rissanen voitti koko runkosarjan piste- ja syöttöpörssin tehoilla 17+31=48. Kaudella 2008–2009 hän oli KalPan A-nuorten paras pistemies tehoilla 13+33=46, joilla Rissanen sijoittui pistepörssissä kahdeksanneksi Ässien Jesse Laaksosen ja Lukon Eero Elon kanssa.


title: Jaakko Rissanen

text: Kaudella 2009–2010 Rissanen oli jälleen KalPan A-nuorten paras pistemies ja pistepörssin viides Ässien Samuli Virkkusen kanssa. Hänet valittiin A-nuorten SM-liigan runkosarjan parhaaksi pelaajaksi ja palkittiin marraskuun 2009 kuukauden pelaajana. Rissanen debytoi samalla kaudella myös SM-liigassa, jossa hän sai tililleen 15 runkosarja- ja kuudessa playoff-ottelussa tehot 3+1=4. Rissanen pelasi ensimmäisen SM-liigaottelunsa 31. lokakuuta 2009 Pelicansia vastaan. Hän sai ottelussa jääaikaa 13.32 minuuttia. Rissasen liigauran avausmaali syntyi 29. joulukuuta 2009 vieraissa Rauman Lukkoa vastaan. Helmikuussa 2010 hän kävi kahden ottelun mittaisella lainalla Mestis-joukkue Savonlinnan Pallokerhossa.


title: Jaakko Rissanen

text: Kaudella 2010–2011 Rissanen pelasi SM-liigassa 33 runkosarjaottelua tehopistein 7+3=10 ja kuusi playoff-ottelua tehopistein 2+1=3. Hän pelasi kuitenkin vielä ison osan kaudestaan myös A-nuorissa sekä lainalla SaPKossa, mutta vakiinnutti loppukaudesta paikkansa KalPan kokoonpanossa. Rissanen oli joukkueen ainoa hyökkääjä, joka pääsi tehotilastossa sekä runkosarjassa että pudotuspeleissä plussan puolelle. Huhtikuussa 2011 hän teki kaksivuotisen jatkosopimuksen KalPan kanssa. Kaudella 2011–2012 Rissanen pelasi myös kaksi ottelua lainalla SaPKossa marraskuussa 2011.


title: Jaakko Rissanen

text: Rissanen edusti KalPaa European Trophy -turnauksessa syksyllä 2012, mutta hän siirtyi syyskuussa joukkueen kanssa voimassa olleesta sopimuksestaan huolimatta Saimaan Palloon ennen runkosarjan 2012–2013 alkua ja purki yhteisymmärryksessä sopimuksensa KalPan kanssa. Rissanen jakoi tehoilla 11+16=27 SaiPan sisäisen pistepörssin kolmannen sijan Roberts Jekimovsin ja Brian Salcidon kanssa. Kaudeksi 2014–2015 hän palasi taas kaksivuotisella sopimuksella kasvattajaseuraansa KalPaan, jonka sisäisen syöttöpörssin voiton Rissanen jakoi Michal Birnerin kanssa ja sisäisen pistepörssin kolmannen sijan Mikael Ruohomaan kanssa.


title: Jaakko Rissanen

text: Kaudeksi 2015–2016 Rissanen nimettiin KalPan varakapteeniksi. Hän pelasi terveenä ollessa pääasiassa joukkueen kärkisentterinä. Rissanen pelasi runkosarjassa loukkaantumisen vain 19 ottelua piste per peli -tahdilla tehden yhtä monta tehopistettä. Mestarien liigassa hän oli KalPan paras pistemies tehtyään kolmessa ottelussa tehot 1+2=3. Tammikuussa 2016 Rissasen kausi todettiin päättyneeksi leikkaushoitoa vaatineen keskivartalovammansa vuoksi. Marraskuussa 2015 hän teki KalPan kanssa kaksivuotisen jatkosopimuksen.


title: Jaakko Rissanen

text: Rissanen teki kaudella 2016–2017 SM-liigan yhden kauden piste-ennätyksensä tehoilla 9+34=43, joilla hän oli KalPan paras pistemies ja syöttäjä. Rissanen jakoi koko SM-liigan pistepörssin yhdeksännen sijan Pelicansin Juhani Tyrväisen kanssa. Pudotuspeleissä hän jakoi joukkueensa sisäisen pistepörssin voiton Janne Keräsen ja Juuso Riikolan kanssa lukemalla +7. Rissanen voitti kauden päätteeksi SM-hopeaa. Hänet valittiin SM-liigan tähdistökentälliseen Rissanen ei jatkanut KalPassa enää toista jatkosopimuskauttaan, vaan hän siirtyi kaudeksi 2017–2018 KHL-joukkue Vitjaz Podolskiin. Marraskuussa 2017 seura kauppasi Rissasen KHL:n kiinalaisjoukkue Kunlun Red Stariin vaihdossa hänelle KalPasta tuttuun joukkuetoveriinsa Matias Myttyseen.


title: Jaakko Rissanen

text: Kaudeksi 2018–2019 Rissanen palasi pitkällä, peräti viisivuotisella sopimuksella kasvattajaseuraansa Kalevan Palloon. Hänen sopimukseensa sisältyy optio pelata kaksi vuotta ulkomailla. Rissanen nimettiin KalPan varakapteeniksi. Hän teki SM-liigauransa ensimmäisen kypärätempun 19. tammikuuta 2019 Hämeenlinnan Pallokerhoa vastaan. Rissasen kolmas osuma syntyi ylivoimalla. Hän keräsi ottelussa myös syöttöpisteen Alexandre Texierin tekemään maaliin. Jukka Oksanen valitsi Rissasen ottelun Alumnien tähtien ykköstähdeksi.


title: Kreivi Olaf

text: Kreivi Olaf on amerikkalaisen Lemony Snicketin kirjoittaman lastenkirjasarja "Surkeiden sattumusten sarja"n antagonisti. Sarjassa Olaf on palkintoja voittanut näyttelijä ja hänen tiedetään suorittaneen monia rikoksia V.P.K.:n tulipalon sytyttäneellä puolella ennen sarjan alkua. Olafilla on yhdistyneet kulmakarvat, vinkuva ääni ja kiiluvat silmät. Hänet tunnistetaan usein siitä, että hänen vasempaan nilkkaansa on tatuoitu VPK:n tunnusmerkki.